Larangan Bawa Anak Ke “Mall” Kalau Masih Degil

Larangan bawa anak ke ‘mall’? Ye lah, walaupun kita dah diberikan kelonggaran dalam tempoh PKP ni tapi tak bermakna kita boleh bawa anak keluar sesuka hati terutamanya ke ‘mall’ atau pasaraya. Mama Siti nampak ada juga yang ambil kesempatan ni bawa anak berjalan-jalan ke pasaraya. Sedangkan kita tahu keadaan masih belum clear sepenuhnya. Dengarnya larangan bawa anak ke pasaraya akan dipertimbangkan oleh kerajaan kalau masih ada mama papa yang berdegil untuk bawa anak, kata Datuk Ismail Sabri.
Sebenarnya ada sebab kenapa anak-anak tak dibenarkan masuk atau ikut sekali. Kalau difikirkan secara logiknya, mereka kan masih kecil, sistem imunisasi badan mereka pun tak sekuat kita, sebab itu kerajaan melarang ibu bapa bawa anak ke pasaraya. Bahaya. Dah tentu kita tak nak kes Covid-19 ni meningkat lagi dan lagi.
Larangan Kebenaran Bawa Anak Mungkin Diwartakan

Semakin hari, semakin banyak berita positif yang kita terima dari pihak KKM. Alhamdulillah! Namun kita semua tetap kena patuh dengan SOP dan peraturan PKPB yang kerajaan telah tetapkan. Selagi tak betul-betul clear kes wabak ni selagi itulah kita kena ikut. Mama dan papa kena prihatin dengan kesihatan anak-anak bukan je untuk elak kes kluster baru tapi untuk kesenangan mama papa dan anak-anak juga. Walaupun kita tahu masih ada yang tak nak dengar kata.
Dipetik dari ucapan Datuk Ismail Sabri, beliau berkata setakat ini, tiada lagi larangan keras yang menyatakan anak-anak tak boleh ke pasaraya. Namun jika didapati terlalu ramai yang membawa anak ke pasaraya maka kerajaan tak akan teragak-agak untuk mengambil tindakan di bawah Akta 342.
Patuh Arahan PKPB

Biarpun kerajaan memberikan kelonggaran kepada kita di bawah arahan PKPB, tapi kita mesti tetap patuh dengan setiap SOP yang telah ditetapkan kata Menteri Kanan Keselamatan.
“Pematuhan orang ramai adalah agak tinggi. Jadi saya kira walaupun tidak ada peraturan yang begitu ketat seperti yang pernah kita lakukan dalam PKP 1, 2 dan 3, tetapi orang ramai mulai sedar tentang peranan masing-masing.
“Ia termasuk untuk menjaga kepentingan diri masing-masing, kawalan kendiri telah mula dilaksanakan rakyat.
“Saya bagi pihak kerajaan ucap setinggi-tinggi tahniah dan terima kasih kepada rakyat kerana mampu untuk disiplinkan diri bagi menjaga keselamatan diri,” katanya.

PKPB yang bermula pada 4 Mei lalu akan dilanjutkan hingga 9 Mei 2020. Setakat ini, respon dan feedback rakyat Malaysia berada di tahap yang memuaskan dan positif. Semoga kita semua mampu membiasakan diri dengan normal baharu dan ikut arahan kerajaan dengan sewajarnya. Bukan untuk orang lain, untuk kita dan negara kita juga.
Semoga bermanfaat!
Sumber: Astro Awani
BACA LAGI CEGAH KLUSTER TASKA – INI LANGKAH WAJIB DIAMBIL SEPANJANG PKPB
Pesan Mama Siti
Ingat ye Mama Papa semua, jangan kita ingkar arahan PKPB ini. Sabar sikit lagi je. Usah kita abaikan kelonggaran yang telah diberikan ini. Kira okay lah kan dah ada kelonggaran sikit, Mama Papa pun dah boleh mula kerja kan. Semoga kita terus kuat hadapi perang ini, in shaa Allah kita akan menang tidak lama lagi! #KitaJagaKita


Anak Sembelit – Ini Cara Tanganinya!

Anak sembelit? Anak susah nak membuang sampai merah-merah muka? Mama Siti pasti ramai mama yang selalu alami masalah ni kan? Kadang-kadang tu kesian tengok anak duk teran tapi tak keluar-keluar juga. Ada tu sampai menangis! Allahu kesiannya.
Mesti mama-mama risaukan bila perkara ni jadi dekat anak-anak. Banyak juga soalan mengenai bayi sembelit yang Mama Siti terima. Rata-rata ingin tahu apa lagi perlu dilakukan untuk bantu anak supaya tak sembelit. Jadi, hari ini Mama Siti nak kongsikan dengan mama semua apa yang kita perlu buat bila anak kita kena sembelit. Semoga membantu!
Apa Itu Sembelit?

Sembelit ialah keadaan di mana seorang kanak-kanak atau bayi menghasilkan najis yang keras atau kurang kekerapan ke tandas membuang najis. Frekuensi pembuangan najis untuk pelbagai peringkat umur adalah seperti berikut :
Bayi yang menyusu badan mungkin akan buang air besar selepas setiap penyusuan atau sekali dalam masa 7 hari.Bayi menyusu formula atau kanak-kanak mungkin membuang najis sekali setiap 2-3 hari.
Apa yang lebih penting ialah konsistensi najis daripada kekerapan membuang air besar. Masalah ini selalu terjadi di kalangan kanak-kanak yang sedang belajar mengawal pembuangan najis dan selepas keadaan yang menyakitkan atau menakutkan sewaktu pembuangan najis.
Sembelit boleh menyebabkan :
Sakit perut yang datang dan pergi (“abdominal cramps”).Rasa tidak selesa.Luka di dubur (“anal fissure”) yang boleh menyebabkan kesakitan dan pendarahan sewaktu membuang najis.Sering terjadi di mana kanak-kanak yang mengalami masalah ini cuba menahan pembuangan najis untuk mengelakkan rasa sakit. Contohnya, mereka mungkin mencangkung (“squatting”), duduk sambil menyilangkan kaki atau enggan untuk duduk di mangkuk tandas.Kadang-kala ketulan najis yang keras boleh dirasa di abdomen (perut).
Masalah sembelit berpanjangan boleh menyebabkan :

Enkoparesis atau keadaan di mana najis keluar tanpa sedar. Selalunya dilaporkan oleh ibu bapa sebagai tompokan najis cair di seluar dalam anak mereka.
Sebab terjadinya sembelit :
Semula jadi iaitu sesetengah kanak-kanak mengalami keadaan di mana usus besar mereka kurang aktif daripada biasa (slow colonic transit).Boleh terjadi bila kanak-kanak tak mengendahkan rasa (urge) untuk membuang air besar kerana terlalu sibuk bermain atau mungkin tak mahu menggunakan tandas yang tak biasa mereka gunakan contohnya sewaktu di sekolah.Akibat menahan pembuangan najis untuk mengelakkan rasa sakit. Ini akan memburukkan lagi masalah sembelit yang dialami.Ianya boleh diburukkan lagi dengan tabiat pemakanan yang kurang serat, kurang air atau terlampau banyak produk tenusu.Jarang berlaku di mana sembelit disebabkan oleh penyakit seperti ketiadaan saraf di usus besar (Hirschprung’s disease), masalah saraf tunjang (spinal cord defect), masalah kurang hormon tiroid (hypothyroidism) dan masalah metabolik seperti tinggi tahap kalsium di dalam darah (hypercalcaemia).
Rawatan :

Latihan pembuangan najis : Selalunya dilakukan selepas waktu sarapan, makan tengah hari dan makan malam. Biasanya, seseorang akan mengalami rasa untuk membuang najis selepas makan kerana “gastrocolic reflex”. Kanak-kanak digalakkan duduk di mangkuk tandas yang bersesuaian saiznya dengan saiz kanak-kanak tersebut (penggunaan potty amat digalakkan jika perlu). Mereka perlu duduk di mangkuk tandas selama 2-3 minit walaupun telah membuang najis sebelum itu. Gunakan“sticker” yang dilekatkan di diari atau carta yang direka dengan kreatif untuk memberikan motivasi pada si comel yang berjaya melakukan potty training.Penggunaan mangkuk tandas yang bersesuaian atau “potty” boleh mengelakkan rasa takut untuk jatuh apabila menggunakan tandas biasa. Ubat julap boleh membantu mengelakkan rasa sakit apabila membuang najis yang keras.Pengambilan makanan tinggi serat seperti buah-buahan dan sayur-sayuran adalah digalakkan. Hadkan pengambilan susu lembu kepada 500ml sehari (untuk kanak-kanak lebih daripada 18 bulan) mungkin boleh membantu terutamanya pada kanak-kanak yang banyak mengambil produk tenusu.Untuk bayi yang mengalami sembelit, sila hubungi doktor kerana ada di antara mereka mungkin mengalami masalah alahan kepada susu lembu dan perlu intervensi khas. Untuk bayi berumur 6 bulan ke atas, mama-mama boleh mencuba tambahkan sayur-sayuran dan buah-buahan di dalam diet anak-anak.Penggunaan ubat-ubatan (laxatives) di bolehkan atas nasihat doktor.
Kesimpulannya, masalah ini boleh kita atasi kalau guna teknik atau strategi rawatan yang betul. Kes yang betul-betul serius baru boleh guna ubat-ubatan. Mama boleh dapatkan nasihat dari doktor bila masalah ni makin serius. Yang penting, mesti sentiasa sabar dan tenang bila menghadap masalah ni.
Semoga Bermanfaat 🙂
Sumber: MyHealth Portal
Baca Juga: BAYI SELALU SEMBELIT & MUAK SUSU? MAMA BOLEH CUBA TEKNIK URUTAN NI
Pesan Mama Siti
Mama dan papa tak boleh ambil mudah bila anak-anak kena sembelit. Ajar mereka untuk selalu minum air masak sekurang-kurangnya 8 gelas sehari dan bagi juga mereka makan buah dan sayur. Kerapkan makan pisang dan betik supaya proses pembuangan air besar tu berjalan lancar.


Ujian Swab Covid-19 : Tak Batalkan Puasa

Selalu dah terjadi, kalau masuk bulan puasa je, automatik jadi lupa atau ragu-ragu dengan perkara yang membatalkan puasa kan? Ada cakap itulah, inilah. Haa, ni tambah pula kita tengah viral pasal Covid-19, mula lah orang tanya “sah ke puasa kalau ambil ujian swab Covid-19 ni?” “tak batal puasa ke kalau lepas ujian swab Covid-19?”.

Jawapannya puasa masih sah; lepas ujian swab Covid-19. Hal ini telah diputuskan oleh Jawatankuasa Fatwa Perlis yang mana setiap individu yang menjalani ujian pengesahan virus ini masih sah puasanya.
Menurut akhbar Harian Metro, Mufti Perlis, Datuk Dr Mohd Asri Zainul Abidin atau mama semua selalu familiar dengan Dr MAZA, berkata ujian yang dijalankan oleh pihak KKM itu tak menunjukkan perbuatan makan atau minum. Maka, ianya tak ada masalah.

“Tapi, nurse tu masukkan alat dalam rongga hidung; dalam pulak tu?” Mesti mama terfikir macam itu kan? Ye, memang doktor atau petugas kesihatan memasukkan alat khusus dalam rongga hidung dan belakang dengan kedalaman yang tertentu, tapi perbuatan itu jelas menunjukkan yang pesakit makan atau minum.
Jadi, puasa kita masih sah, kita janganlah risau kalau-kalau puasa kita akan batal lepas buat ujian swab ini. Janji kita yakin je.
Bila masuk bab perkara yang boleh batalkan puasa ini, mulalah kita nak buka mazhab itu mazhab ini kan. Yelah, mana tak nye, kita kalau boleh nak puasa dengan sempurna kan? Hal ini telah pun luas dibincangkan oleh orang alim ulama; tentang hukum memasukkan alatan ke dalam rongga badan.
Hukum yang ujian swab ini tak batalkan puasa lebih kukuh bila ada sebahagian ulama Hanafi bersetuju dengan alasan tersebut. Tapi dengan syarat; alatan yang dimasukkan ke dalam rongga itu bersifat kekal dan tak bersambung dengan alatan lain di luar badan.

Dr MAZA juga menyenaraikan beberapa alatan medikal dan mekanisme lain, yang mana kalau doktor atau nurse guna pakai dekat kita, puasa kita masih sah. Alatan itu termasuk gastroscope – teropong perut. Hal ini kerana, teropong perut dan alatan ujian Covid-19 ini, hanya dimasukkan untuk tujuan kesihatan dan dikeluarkan semula dari badan pesakit.
Bagi gastroscope tu, tak ada cecair atau ubat yang dimasukkan, hanya kamera semata-mata. Manakala bagi alatan ujian Covid-19 pula, ianya dimasukkan untuk ambil sample dalam rongga lepas tu terus dikeluarkan.

Maka, tiada unsur yang boleh membatalkan puasa jika seseorang itu menjalani ujian swab Covid-19 kata Dr MAZA lagi.
Jadi, mama semua janganlah takut kalau terbatal puasa ke apa kan. Puasa masih sah lepas ujian Covid-19 dijalankan. Ni kalau ada sesiapa dalam group WhatsApp ke Facebook ke cakap puasa batal, mama semua tolonglah sampaikan dekat mereka semua ye.
Sumber: Harian Metro
BACA LAGI SIMPTOM POSITIF COVID, BANYAK PROSEDUR PERLU DIBUAT
Pesan Mama Siti
Lepasni, mama semua dah tahu lah sama ada ujian swab Covid-19 ni membatalkan puasa atau tak kan? Semoga ibadat puasa kita kali ini lebih baik dan semoga wabak pandemik ini cepat berakhir, Aamin!


Hamil 9 Bulan – Ini Makanan Sihat Untuk Mama!

Dari awal kehamilan sehinggalah dah hamil 9 bulan ni, mama mesti akan fikir apa makanan yang mama kena makan untuk kesihatan si comel dalam rahim kan? Banyak makanan tambahan yang boleh membantu tumbesaran bayi, ada yang berbentuk pil atau supplemen dan ada juga makanan semulajadi.
Mama Siti lebih mengesyorkan makanan yang natural kepada mama semua bila usia kehamilan semakin meningkat. Menurut Dr Zubaidi Hj Ahmad, beliau mencadangkan beberapa makanan yang baik untuk mama yang mengandung. Namun hanya boleh diamalkan, kalau mama semua tiada masalah kesihatan atau diet yang tertentu.
Beliau juga menyatakan bahawa makanan tambahan ini sangat barakah yang mana ianya disebut dalam Al Quran dan sangat bernutrisi. Beliau menambah, ibu hamil digalakkan mengamalkan makanan tambahan ini dan elakkan makanan diproses demi kesihatan diri dan bayi dalam kandungan.
Antara Makanan Mama Perlukan Ketika Hamil 9 Bulan
#1 KURMA

Kurma memang terbukti mempunyai banyak khasiat. Bukan je mengandungi vitamin, mineral dan pelbagai jenis protein, bahkan juga serat dan gula. Mama disarankan untuk mengambil kurma sebagai kudapan. Ambil je dalam 2-3 biji bila mama rasa lapar. Kurma juga memberi tenaga kepada mama yang tengah hamil.
#2 BUAH TEEN

Buah teen atau juga dipanggil buah fig sangat tinggi dengan Omega 3 dan Omega 6.  Kandungan omega ini boleh membantu tumbesaran fizikal anak dalam kandungan. Selain itu, buah teen juga menyeimbangkan kandungan gula dan kolestrol dalam darah kerana mengandungi serat yang tinggi. Sangat baik untuk mama yang mengandung kerana kandungan kalsium, potasium, zink dan zat besi. Malah juga boleh mengurangkan kelelahan, mencegah anemia dan meningkatkan daya ingatan minda.
#3 MINYAK ZAITUN

Seterusnya ialah minyak zaitun. Ia mempunyai essential fatty acid yang baik untuk perkembangan otak dan saraf bayi. Mama yang mengandung sangat digalakkan untuk mengambil minyak zaitun kerana khasiatnya yang tak terkira.
#4 BUAH DELIMA

Bukan je elok untuk pembentukan tulang bayi dalam rahim mama, buah delima juga baik untuk jantung dan boleh menyeimbangkan tekanan darah mama. Hal ini kerana kandungan fitokimia dalam buah tersebut.
#5 MADU

Mesti mama semua tahu kan yang madu asli banyak kebaikannya. Keberkatannya juga disebut dalam Al Quran melalui surah an Nahl yang bermaksud lebah. Mengandungi vitamin, mineral malah juga enzim yang berguna untuk mama hamil, sudah cukup membuktikan madu ini mempunyai manfaat yang banyak kepada penggemarnya.
#6 SUSU

Tinggi dengan kalsium yang baik untuk tulang dan membekalkan tenaga kepada ibu hamil dan baby dalam rahim, susu menjadi makanan pilihan yang terbaik untuk mama semua. Mama boleh memilih sama ada susu lembu atau kambing. Tapi, mama kena tengok juga, kalau mama ada alahan atau lactose intolerance, mama tak boleh minum susu.
Bagi mama yang takde alahan tu, bolehlah minum 2-3 gelas susu segar setiap hari. Ianya mampu memberi extra tenaga kepada mama semua. Yelah, bila mengandungkan, kita cepat penat, jadi susu boleh kekalkan energy dalam badan mama.
Mama Siti sangat galakkan mama semua untuk amalkan makanan terbaik ini. Bukan je disebut dalam Al Quran, malah juga terbukti secara klinikal dan saintifik. Tapi ambil ikut keperluan dan saiz yang ditetapkan. Check juga kalau-kalau mama ada alergik dengan makanan ini, risau juga kalau ada komplikasi yang memudaratkan.
Semoga bermanfaat!
Sumber: Dr Zubaidi Hj Ahmad
BACA LAGI AMALKAN MAKANAN INI UNTUK ELAK TEKANAN DARAH RENDAH KETIKA HAMIL
Pesan Mama Siti
Kalau time tak hamil pun kita kena makan makanan yang sihat, apatah lagi waktu hamil kan? Jadi, sentiasa amalkan pemakanan yang baik untuk kesihatan diri mama dan si manja yang bakal lahir.


Resepi Perapan Ayam Untuk Stok 7 Hari

Wah resepi perapan ayam untuk stok seminggu! Bagi penggemar ayam tu wajib cuba resepi-resepi ni. Tak adalah jemu asyik menu yang sama je kan. Apa kata mama ubah sikit selera tu dengan cuba resepi ni. Senang dan sedap! Confirm papa dan anak-anak menjilat jari hehe.
Ada 7 resepi yang mama boleh cuba. 7 resepi bermakna mama boleh buat stok untuk seminggu terus. Senanglah kerja mama nanti bila nak makan grill je atas pan atau bakar je dalam oven. Tak pun yang tengah viral sekarang ni masak guna air fryer.
Jom kita ikuti resepi yang dikongsi oleh Fafae Mimie ni. Yang penting mudah, sihat dan mengenyangkan!
7 RESEPI PERAPAN AYAM UNTUK STOK SEMINGGU. TINGGAL GRILL JE, SENANG & SIHAT!

1. RESEPI AYAM SATE
Bahan-bahan:
bawang putihhaliaserbuk cendawan (saya guna sebagai pengganti kiub chicken stock/serbuk perasa)gula kabung / gula Stevia (yang tak ada boleh tukarkan dengan gula merah / gula biasa)serbuk kunyitjintanketumbarsedikit garam

2. RESEPI AYAM CILI KERING
Bahan-bahan:
bawang putihhaliaserbuk cendawan (boleh gantikan dengan serbuk perasa chicken stock / kiub lain-lain)cili kering potongsos cilisos tiram

3. RESEPI AYAM BEREMPAH
Bahan-bahan:
bawang putihhaliaserbuk cendawan (boleh gantikan dengan serbuk perasa chicken stock / kiub lain-lain)rempah kariserbuk jintancili kisarsedikit garam

4. RESEPI AYAM UNTUK NASI AYAM
Bahan-bahan:
bawang putihhaliaserbuk cendawan (boleh gantikan dengan serbuk perasa chicken stock / kiub lain-lain)minyak bijansedikit garamkicap manis

5. RESEPI AYAM HAINAN
Bahan-bahan:
bawang putihhaliaserbuk cendawan (boleh gantikan dengan serbuk perasa chicken stock / kiub lain-lain)minyak bijansedikit garam

6. RESEPI AYAM BLACK PEPPER
Bahan-bahan:
bawang putihhaliaserbuk cendawan (boleh gantikan dengan serbuk perasa chicken stock / kiub lain-lain)lada hitam kisarsedikit garam

7. RESEPI AYAM MIX HERBS
Bahan-bahan:
bawang putihhaliaserbuk cendawan (boleh gantikan dengan serbuk chicken stock / kiub lain-lain)mixed herbscajun

Simpan Dalam Chiller / Freezer
 Simpan dalam pek macam ni pun senang nak simpan supaya tak busuk dan rosak.
Bubuh dalam freezer untuk dijadikan stok frozen. Senang dah siap menu macam ni kan?
Nanti kalau nak masak esok, malam tu keluarkan 1 menu dan letak dekat chiller.

BEGINILAH HASILNYA, NAMPAK SEDAP!
Bila dah masak, macam ni lah hasilnya…

Ada banyak cara penyediaannya yang boleh kita hidangkan supaya nampak meriah dan menyelerakan.

Sihat pun sihat!

Yang penting, ia amat mudah dan cepat disediakan.

Kalau nak makan time sahur pun boleh juga. Menu ni senang nak masak dan nanti tak payah kelam kabut  bangun awal masak macam-macam. Mama-mama, jom kita cuba resepi ni sambil tu boleh jaga badan sekali.
Selamat Mencuba 🙂
Sumber: Fafae Mimie
Baca Juga: Resepi Mudah Guna Microwave Untuk Mama!
Pesan Mama Siti

Pastikan masa makan nanti, mama-mama kawal ya portion makanan tu. Jangan lebih atau kurang. Selain jaga pemakanan untuk diri sendiri. Jaga juga pemakanan anak dan suami supaya nanti tak ada lah dapat penyakit macam jantung, darah tinggi, kencing manis dan obesiti. Mencegah itu lebih baik dari merawat.


Santan Kotak- Ini Cara Simpan Elak Basi

Bila mama-mama beli santan kotak, mesti pening macam manalah nak simpan supaya tahan lebih lama. Paling kurang pun boleh tahan dalam masa 2 hari je. Lepastu, kena buang sebab dah basi. Mesti semua dah cuba macam-macam cara nak bagi santan kotak ni tahan lama sikit. Tapi, tak menjadi pun.
Jadi, Mama Siti nak share dengan mama semua tentang seorang rakan kita ni dengan baik hatinya berkongsi tentang tips-tips macam mana nak simpan santan kotak ni supaya tahan lebih lama. Gerenti, boleh tahan lebih dari 3 hari tau! Sangat mudah dan praktikal sebab bukan saja buatkan santan kotak tu tahan lama tapi dapat juga jimatkan ruang peti sejuk kita tu tau!
CARA SIMPAN SANTAN KOTAK, TAHAN LAMA TAK BASI
Salam nak share cara simpan santan kotak. Pernah share sebelum ni. Nak share lagi sekali. Musim gaji ni kan hehe. Saya jenis beli santan yang saiz besar terus sebab lebih jimat. Setengah orang kalau beli lepas bukak dan kalau tak pakai dalam masa 3 hari dah basi santan nya.
Ok lepas ni boleh buat macam ni ya..
Bahan-bahan
Santan dan plastik aiskrim.

2. Masukkan santan dalam plastik aiskrim ikut bajet skali pakai bila masak. Santan ni pekat jadi packing sikit-sikit pun dah cukup untuk saya.

3. Lepas dah masuk santan tu ikat dan terus masuk peti bawah. Jangan letak dalam freezer. Letak kat peti bawah. Susun elok-elok ya santan ni dalam peti sejuk. Amik bila nak masak. Guna je mcm biasa.. pastikan labelkan tarikh luput kat santan tu.. Siap!

Tips tambahan: Ada juga yang menggunakan kaedah membekukan santan ni macam bekukan ais.
Mudahkan? Masa memasak pun jadi lebih singkat. Terus ambil dalam peti dan masukkan je dalam makan. Tak payah nak buka kotaklah, nak tunggu santan cairlah. Guna tips ni je tak perlu dah nak beli santan baru hari-hari.
Selamat bermanfaat ! 🙂
Sumber: Nelisa Sofea
Baca Juga: Barang Basah – Ini Teknik Susun Atur Yang Betul
Pesan Mama Siti
Macam-macam resepi boleh kita buat guna santan ni. Dari hidangan utama sampailah pencuci mulut. Sedap hingga menjilat ibu jari lah kalau kita buat hidangan yang berasakan santan ni. Selain tu, boleh gunakan susu sebagai penganti santan kalau siapa nak hidangan tu lebih sihat.


Cegah Kluster Taska – Ini Langkah Wajib Diambil Sepanjang PKPB

Cegah kluster taska? Kenapa? Seperti yang semua tahu semalam bermulalah Pelaksanaan Perintah Kawalan Pergerakan Bersyarat (PKPB) yang baru. Boleh dikatakan 95% pasaran ekonomi telah dibuka semula dan ramai dalam kalangan rakyat akan mula keluar bekerja termasuklah taska atau tadika akan dibuka.
Itulah yang paling merisaukan mama papa kerana dalam keadaan sekarang ni adakah prosedur operasi standard (SOP) berkaitan pembukaan taska dan tadika sepanjang PKPB ni mudah untuk dipatuhi? Boleh ke anak kecil mendengar arahan seperti kita?
NAK CEGAH KLUSTER TASKA TAPI MACAM MANA?
Pejam celik, pejam celik dah nak masuk 2 bulan kita di bawah PKP dan kita kena selalu ingat bahawa penjarakan sosial, kebersihan tangan dan amalan Stay At Home adalah sangat penting. Tapi bagi mama papa yang terpaksa mula bekerja pada 4 Mei ini, mereka terpaksa juga menghantar anak-anak ke pusat asuhan. Kalau tak macam mana nak pergi bekerja kan? Melainkan pihak majikan boleh bertolak ansur dengan kita tentang jadual hari bekerja. Itu pun atas budi bicara dengan majikan kita. Kalau majikan kita tak izinkan, nak tak nak kita kena juga hantar anak ke pusat asuhan kan.
Jadi, untuk mencegah perkara yang tak diingini berlaku pada anak-anak kita, pihak taska atau tadika perlukan mengamalkan SOP ketat sebelum memulakan perniagaan.
Pengusaha, guru dan kakitangan taska perlu disahkan bebas Covid-19 manakala premis mesti dibersihkan dan dinyah kuman sebelum beroperasi.Guru dan kakitangan taska pula perlu diberikan latihan langkah kebersihan dan keselamatan serta pelaksanaan aktiviti dan Borang Akuan Pengisytiharan Kesihatan bagi kanak-kanak, ibu bapa atau penjaga dan kakitangan perlu diisi.Ketika beroperasi, kakitangan atau kanak-kanak yang menunjukkan gejala dilarang berada di taska dan perlu diasingkan untuk dirujuk bagi nasihat perubatan.Manakala kakitangan atau kanak-kanak yang menjadi kontak rapat dengan orang disahkan positif Covid-19 atau baru pulang dari luar negara tak dibenarkan hadir ke taska dalam tempoh 14 hari.Warga taska juga perlu menjalankan saringan sebelum masuk, semasa berada dan sebelum balik setiap hari bagi mengesan gejala seperti demam, batuk, sakit tekak dan sesak nafas.Kakitangan atau kanak-kanak yang mempunyai suhu badan 37.5 darjah Celsius ke atas dilarang berada di taska dan proses sanitasi dan pembasmian kuman dijalankan sekurang-kurangnya dua kali sehari.Bagi menjamin kebersihan, pengusaha perlu menyediakan cecair basmi kuman selain meletakkan label penjarakan sosial seperti tanda jarak satu meter di lantai khususnya di ruang makan, ruang tidur dan ruang membasuh tangan.Penutup mulut dan hidung perlu dipakai sepanjang masa dalam kalangan kakitangan ketika di taska.Kakitangan Taska juga perlu mengajar kanak-kanak kepentingan menjaga kebersihan dengan kerap membasuh tangan dan menjaga jarak sosial.Selepas tamat operasi harian proses sanitasi perlu dijalankan dan memaklumkan kepada ibu bapa atau penjaga untuk memandikan kanak-kanak terlebih dulu, dan mengelakkan kontak terus dengan warga emas di rumah selepas pulang.

Doakan moga kita berjaya mencegah daripada terjadinya kluster taska.

SUMBER : Public Health Malaysia, MyMetro
BACA LAGI LINDUNGI ANAK DARI COVID-19, INI TIPSNYA!
Pesan Mama Siti
Semoga pihak TASKA dan TADIKA dapat mengamalkan SOP ketat ini sebaik mungkin supaya tak terjadinya Kluster Taska pula. Yelah mama papa mana yang tak risau nak tinggalkan anak di TASKA atau TADIKA dalam situasi wabak macam ni. Apatah lagi wabak ni sangat mudah dan cepat merebak dan sangat merbahaya. Semoga semuanya dipermudahkan.


Tips Berpuasa Untuk Mama Hamil

Alhamdulillah, kita semua diberi izin untuk berpuasa sekali lagi di bulan yang mulia ini. Buat ibu mengandung yang nak berpuasa boleh tapi kena ada tips berpuasa untuk ibu mengandung yang mama boleh amalkan. Untuk pengetahuan mama, mengandung atau yang sedang breastfeed anak diberi kelonggaran untuk tak diwajibkan berpuasa tau sebab kalau puasa boleh jejaskan kesihatan ibu dan bayi. Kalau mama yang mengandung masih nak berpuasa boleh tapi kena hati-hati ya terutamanya pasal tahap kesihatan diri dan juga bayi.
Ada perkara yang perlu dielakkan dan ada yang perlu dibataskan masa mama tengah puasa dan mengandung ni. Jadi, Mama Siti nak sharekan satu perkongsian dari rakan Facebook kita iaitu Dr Muhammad Izzat. Jom kita ikuti tips berpuasa untuk ibu mengandung yang berpuasa di bulan Ramadan ni supaya kekal sihat dan bertenaga.
ISTIMEWANYA HAMIL DALAM BULAN RAMADAN

“Bertuahnya puan saat ini,” kata seorang doktor kepada pesakit wanita yang sedang diperiksanya.
“Kenapa doktor?” balasnya menyoal dengan penuh rasa ingin tahu.
“Sekarang Ramadan. Puan pula hamil pada bulan yang banyak kelebihannya ni. Kesempatan yang amat baik nak didik anak puan dari dalam kandungan untuk mengenal penciptaNya. Puan sangat lah bertuah!,” jelas doktor.
Jadi, tak hairanlah kalau yang tengah mengandung atau menyusukan bayi, mama-mama tetap nak juga berpuasa di bulan Ramadan.
Mereka ingin meraih keistimewaan Ramadan untuk membanyakkan ibadah seperti baca al-Quran, solat tarawih, iktikaf dan memburu malam Lailatulqadar dimana ia lebih baik daripada seribu bulan.
Banyak alasan diberikan sekalipun mereka diberikan rukhsah (keringanan), diperboleh meninggalkan puasa sekiranya keadaan tidak mengizinkan. Menurut mazhab Syafie, wanita hamil dan menyusui bayi apabila khuatir mengalami bahaya maka mereka wajib berbuka, tidak perlu berpuasa. Dan dalam keadaan ini mereka hendaklah menggantikan (Qada’) puasanya kelak.
Rata-rata alasan yang diberikan mama-mama, masih kuat dan berupaya untuk melaksanakan tuntutan berpuasa. Ada juga yang nyatakan mereka tak nak gantikan puasa pada waktu lain, sebab tak ada kawan nak puasa berpuasa sama-sama. Pendek kata, mereka nak ambil peluang berpuasa penuh tanpa adanya halangan haid jika di luar kehamilan.
Namun, ada juga yang masih degil untuk tetap nak puasa dan nekad untuk tak berbuka sekalipun dah tunjukkan simptom hipoglisemia/kekurangan gula dalam darah seperti pening, loya, gementar dan pitam atau pengsan.
Mereka menangguhkan masa untuk berbuka “Tunggulah setengah jam lagi.” Betapa besarnya berpuasa sebulan penuh bagi mereka. Sepatutnya perkara ni tak berlaku sebab mama-mama perlu mengambil kira keadaan bayi juga, bila gejala-gejala kekurangan gula berlaku timbul pula mudarat pada bayi.
TIPS BERPUASA UNTUK MAMA HAMIL KEKAL SIHAT

Mama-mama yang paksa diri untuk terus berpuasa tanpa fikirkan keadaan diri tu sebenarnya tengah bahayakan janin sendiri. Malah, janin juga boleh terkena hipoglisemia, kekurangan zat gula, kalori dan zat makanan/nutrisi yang berguna untuk pertumbuhan baby. Kasihankan lah anak-anak yang di dalam kandungan. Segala keberkatan tak bermakna kalau baby kita tak sihat.
Di sini Mama Siti nak kongsi tips-tips mudah bagi ibu mengandung untuk mengekalkan kesihatan yang baik semasa hamil dan berpuasa.
Kalau mama-mama puasa, tentu sekali tak boleh makan sekerap biasa tapi mama-mama masih boleh makan lebih daripada dua kali di antara masa berbuka dan sahur. Hidangan makanan yang seimbang dan berkhasiat akan membantu mengekalkan berat badan dan mengelakkan masalah-masalah seperti sembelit, sakit kepala, indigestion, lesu dan pedih ulu hati yang kesemuanya merupakan simptom-simptom biasa semasa hamil.
INI CARA YANG BAIK UNTUK MAMA HAMIL BERBUKA PUASA

Tiada pelan makanan khas yang perlu mama-mama ikut, tapi boleh cuba tip-tip berikut sebagai cara terbaik untuk berbuka. Mulakan dengan tiga biji kurma dan jus (bagus untuk menormalkan semula tahap gula yang rendah dalam darah);
Susu atau yogurt rendah lemak.
Sup jernih.
Kemudian, makanlah hidangan seimbang yang mengandungi sepinggan salad atau ulam-ulaman sebagai hidangan pembuka selera
Protein daripada ayam, daging atau ikan, kacang pis atau kekacang
Karbohidrat kompleks daripada nasi beras perang dan roti bijian penuh dan, banyak sayur-sayuran.
Elakkan hidangan berlemak tinggi untuk mencegah pertambahan berat, pengambilan makanan kurang berkhasiat dan mengalami ketidakcernaan (indigestion).
MAKANAN YANG BAIK UNTUK MAMA HAMIL KETIKA BERSAHUR

Apakah perlu makan sahur jika nak puasa semasa hamil?
Bersahur sangat penting kalau nak puasa. Ia akan mengekalkan tahap tenaga pada waktu siang. Jangan tinggalkan sahur sebab ia dapat bekalkan nutrien-nutrien penting dan tenaga yang diperlukan untuk kekal cergas pada waktu siang. Ia juga dapat kurangkan simptom-simptom kelaparan seperti sakit kepala dan mengantuk.
Hidangan sahur yang sihat mungkin mengandungi nasi beras perang dan roti bijian penuh dengan kari
Bijirin berserat tinggi atau bran dengan susu skim rendah lemak dan, buah-buahan termasuk buah kurma dan pisang.
Elakkan minum teh semasa sahur kerana ia boleh mengakibatkan dehidrasi.
Saya suka minum kopi dan/atau teh selepas berbuka. Bagaimana saya boleh menggantikannya?
Minumlah jus buah-buahan segar dan bukannya minuman bergas, kopi atau teh.
Minuman smoothie yang mengandungi susu, yogurt, ais dan buah adalah minuman yang menyegarkan dan membekalkan banyak keperluan buah-buahan harian. Sup sayur-sayuran memberi vitamin, mineral dan serat tambahan dalam diet mama-mama masa tengah mengandung ni.
Apakah yang perlu saya masukkan dan elakkan dalam diet saya semasa berpuasa?
Untuk mengekalkan kesihatan semasa berpuasa, amalkanlah tip-tip di atas semasa makan, dan selepas berbuka, berehat seketika kemudian bangun dan berjalan-jalan. Lakukanlah aktiviti-aktiviti ringan.
Elakkan makan pada lewat malam sebelum tidur, tapi pastikan bangun dan makan masa sahur. Minum air yang cukup selepas berbuka dan sebelum bersahur untuk elakkan terkena dehidrasi.
Kepada ibu mengandung yang difikirkan sihat dan boleh berpuasa oleh doktor, selamat berpuasa. Yang tak boleh tu, atau dalam erti kata lain berpuasa boleh memudaratkan, jangan degil nak puasa juga.
Sumber: Dr Muhammad Izzat
Baca Juga: JENIS-JENIS ALAHAN YANG SERING DIALAMI IBU MENGANDUNG
Pesan Mama Siti
Buat mama-mama semua, kalau orang judge kita sebab kita tak puasa. Pedulikan orang tu, yang penting kita dan baby sihat. Puasa kita boleh ganti tapi nyawa baby tak ada yang boleh ganti ya. Ingat, jaga diri dan baby!


Aktiviti-aktiviti Yang Dapat Memberangsangkan Pembelajaran Anak-Anak di Rumah

Bekerja dari rumah bukanlah lagi asing buat ibu bapa di Malaysia. Kalau dahulu mungkin ramai yang merasakan bekerja dari rumah atau secara ‘remote’ ini merupakan sesuatu yang mustahil, tetapi kini tidak lagi. Sebenarnya, terdapat banyak manfaat bekerja dari rumah ini, terutamanya buat ibu bapa.
Meskipun ada cabaran ketika bekerja di rumah, namun kelebihannya adalah Mama sekalian dapat meluangkan lebih banyak masa bersama anak-anak.
Dalam pada itu, ibu bapa juga memainkan peranan penting dalam pembelajaran anak-anak. Walaupun anak-anak boleh belajar ‘online’ atau kelas-kelas dijalankan secara atas talian seperti menggunakan ‘Zoom’ misalnya, ibu bapa bertanggungjawab mencorak pendidikan anak-anak di rumah.

Berdasarkan sebuah kajian ‘New Asian Learning Experience 2019 (NALE)’ yang telah dilaksanakan oleh HP:
92.7% ibu bapa di Malaysia menilai pembelajaran berdasarkan pengalaman sebagai peluang untuk anak-anak mengasah kemahiran berfikir kreatif dan kritis mereka.
Ibu bapa muda di Malaysia juga berpendapat bahawa bahan bercetak merupakan ‘medium’ yang lebih berkesan untuk kemahiran membaca, pemahaman, dan pengetahuan perbendaharaan kata.
83% daripada mereka juga percaya bahawa ‘bonding time’ bersama anak-anak melalui aktiviti pembelajaran merupakan kaedah terbaik dalam membantu meningkatkan kemahiran interpersonal anak-anak.
Kajian NALE juga menunjukkan bahawa bahan bercetak seperti ‘worksheets’, sangat berkesan untuk anak-anak belajar dan menulis perkataan baru.
‘Reinventing Learning’ bersama HP
Untuk memudahkan Mama melakukan aktiviti-aktiviti pembelajaran bersama anak-anak, anda harus menyediakan sebuah mesin pencetak atau ‘printer’ dirumah. HP Malaysia, melalui misi utamanya ‘Reinventing Learning’ bertujuan untuk membantu ibu bapa mengajar anak-anak di rumah dengan pembelajaran berasaskan cetakan.
Antara contoh aktiviti yang boleh dilakukan dengan HP Printer:
#1 Membuat topeng mainan
Sumber: HP ‘Make Your Own Mask’
Tak payah susah-susah nak dapatkan topeng mainan di kedai. Hanya cari beberapa karakter kartun kegemaran anak-anak di internet, dan ‘print’ gambar kartun tersebut. Saya cadangkan untuk cetak gambar karakter kartun hitam putih, jadi bolehlah anak Mama warnakan gambar tersebut mengikut kreativiti masing-masing. Haa dua dalam satu gitu.
Antara contoh topeng mainan yang boleh dicuba bersama anak-anak adalah topeng beruang, harimau, dan rusa (klik di link untuk muat turun).
#2 Buku Skrap
Mama ingat lagi aktiviti sewaktu zaman kita sekolah dulu? Antara kerja sekolah yang popular (dan menjadi kegemaran ramai) adalah membuat buku skrap – tak kisahlah sebagai nota sesuatu subjek mahupun mengikut kreativiti sendiri.
Sumber: shortcourses
Inilah masa terbaik untuk Mama boleh ajarkan pada anak-anak pula. Apa yang Mama boleh lakukan adalah:
Mengenal pasti mata pelajaran yang mereka lemah.Kumpulkan nota-nota ringkas bersama anak-anak mengenai subjek tersebut, cetak menggunakan ‘printer’, hias dan lekatkan ke dalam buku skrap bersama-sama. Hasilkan sebuah buku skrap yang berwarna-warni dan menarik dengan menggunakan ‘sticker’, pen warna, dan lain-lain.
Untuk membuatkan aktiviti buku skrap ini lebih menyeronokkan, Mama boleh ajak anak-anak untuk hasilkan satu buku skrap khas yang mempamerkan koleksi gambar kenangan bersama keluarga. Pasti lebih bermakna mengenangkan memori bersama!
#3 Belajar Mengira
Sumber: iheartcraftythings
Mama juga boleh melatih anak Mama dengan belajar mengira melalui cara yang lebih menarik dan berwarna-warni, iaitu dengan mengira bunga!
Mama boleh cetakkan beberapa soalan yang berkaitan dengan kira-kira atau Matematik, dan ‘twist’ soalan tersebut menjadi lebih kreatif. Misalnya, jika soalan tersebut berkaitan dengan bilangan kelopak bunga, anda boleh ‘print’ gambar bunga tersebut dan dengan menggunakan beberapa kertas warna yang lain, biarkan anak Mama lekatkan dan kira kelopak bunga pada gambar. Selain bunga, Mama juga boleh gunakan buah, binatang, dan sebagainya.
#4 Origami atau ‘3D Art’
Sumber: freepik
Aktiviti ini merupakan satu lagi aktiviti yang amat menarik dan menyeronokkan. Lebih menarik, aktiviti ini bagus dalam membantu melatih koordinasi jari anak Mama serta meningkatkan daya pemikiran mereka menjadi lebih kreatif.
Sertai Cabaran HP Little Makers & Menangi Produk HP Bernilai sehingga RM30,000*!

Dalam pada itu, sambil Mama melakukan aktiviti-aktiviti di atas bersama anak Mama, jom lakukan sesuatu yang lebih menarik dan LUMAYAN! Bersempena dengan kempen dan misi utama ‘Reinventing Learning’ bersama HP, anda berpeluang untuk memenangi pelbagai hadiah istimewa daripada HP bernilai sehingga RM30,000*!
*Tertakluk kepada terma & syarat.
Mama hanya harus lakukan empat aktiviti DIY bersama anak anda dan ikuti langkah-langkah yang dinyatakan disini untuk menyertai peraduan HP Little Makers Challenge sebelum 7 Mei 2020.
Peraduan ini sangat mudah. Hanya lakukan empat ‘misi’, ambil gambar hasil aktiviti tersebut, dan muat naik ke laman web HP Little Makers Challenge atau di sosial media anda dengan ‘hashtag’ #HPMY, #HPLittleMakers dan #ReinventingLearning.

HP DeskJet Ink Advantage Ultra 4729 All-in-One Printer
Dengan maklumat dan sumber teknologi yang betul, suasana pembelajaran anak-anak di rumah boleh menjadi lebih kondusif dan produktif. Tambahan pula, kalau Mama perasan, ‘printer’ juga bukanlah lagi sekadar pilihan, tetapi keperluan yang harus dimiliki semua keluarga pada zaman sekarang.
‘Printer’ merupakan alat peranti yang penting dalam pembelajaran anak-anak, terutamanya bagi mereka yang berumur 4 hingga 12 tahun. Malah ada masa kita sebagai ibu bapa sendiri harus menggunakannya.
HP DeskJet Ink Advantage Ultra 4729 All-in-One Printer merupakan antara ‘good investment’ untuk sebuah mesin pencetak. Ia berfungsi sebagai mesin mencetak, ‘copy’ dan juga mengimbas – 3 dalam 1! Fungsi ‘wireless’ dan ‘borderless’ pada printer ini pula memudahkan anda untuk mencetak dokumen terus dari HP Smart App di telefon pintar atau tablet, walau dimana anda berada.

HP DeskJet Ink Advantage Ultra 4729 All-in-One Printer ini juga boleh mencetak sehingga 1,500 muka surat (untuk dakwat hitam sahaja) dan menggunakan katrij dakwat kos rendah. Setanding dengan multi-fungsinya, ‘printer’ ini sangat berpatutan dan sesuai untuk dimiliki semua keluarga.
Untuk maklumat lanjut, layari laman rasmi HP, HP Little Makers Challenge dan laman Facebook HP. Luangkan masa bersama anak-anak dengan melakukan pelbagai aktiviti berfaedah yang dapat membantu tumbesaran dan pembelajaran mereka.
Yang penting, Mama dan Papa harus ‘guide’ dan turut bermain bersama anak-anak. Secara tak langsung, ini dapat mengeratkan hubungan kekeluargaan antara ibu bapa dan anak-anak.


Penjagaan Ibu Hamil Ketika Wabak

Penjagaan ibu hamil sangat penting apatah lagi dalam keadaan sekarang ni. Baru nak ‘fefeeling‘ mengandung, manja-manja dengan papa, tiba-tiba virus Covid-19 menyerang pula. Jadi takut pula bila kita tengah hamil dalam musim wabak ini menyerang kan? Yelah mana dengan kesihatan kita, kesihatan bayi dalam rahim lagi.
Sedangkan yang tak mengandung ni pun risau kalau dijangkiti, inikan pula mama yang hamil. Disebabkan tu kenalah ekstra penjagaan supaya diri jauh dari wabak ni. Tapi, mama jangan runsing, ikut je saranan daripada pakar kesihatan okay?
Antara pendekatan yang boleh mama amalkan dalam penjagaan ibu hamil ketika musim wabak ni adalah:
#1 AMALKAN TEKNIK PENCEGAHAN MENGIKUT PERTUBUHAN KESIHATAN SEDUNIA (WHO)

Mama boleh tengok rajah atas ini sebagai rujukan. WHO sudah tetapkan beberapa langkah yang boleh kita sama-sama amalkan bagi menjamin kesihatan kita yang tengah mengandung dalam musim wabak Covid-19 ini.
#2 PASTIKAN REHAT DAN TIDUR MENCUKUPI

Kadang kita terbiasa buat kerja berat dan lebih masa sampaikan kita terlupa untuk berehat. Bila dah mengandung ni, mama kena selalu ingat ye, mama tengah kandungkan lagi satu nyawa dalam rahim. Mungkin mama rasa mama mampu buat kerja berat atau lebih waktu tapi dalaman mama mungkin dah letih. Pastikan mama dapatkan rehat dan tidur yang cukup. Kerja-kerja juga, rehat pun perlu tau!
#3 PASTIKAN EMOSI STABIL DAN ELAKKAN ‘OVERTHINK’

Wanita hamil dan emosi yang tak stabil tak boleh pisah. Orang cakap dah macam isi dengan kuku. Yelah, kita tengah mengalami perubahan bentuk badan, hormon dan sebagainya, memang emosi kita pun akan berubah-ubah lah kan. Tapi, walaupun benda ini normal, mama kena bijak mengawalnya. Jangan terlalu memikirkan hal remeh- yang tak penting tu, shoo-shoo jauh jauh.
Mama boleh luahkan kerunsingan dekat papa. Papa pun jangan menaikkan minyak mama pulak tau, hehe. Tambahan lagi, elakkan membaca postings yang tak sahih dekat media sosial kerana secara tak langsung benda itu semua akan membuatkan fikiran mama kusut.
#4 PATUHI JADUAL PEMERIKSAAN

Walaupun kita diarahkan untuk kurangkan pergerakan, namun bagi mama yang tengah mengandung, pemeriksaan masih tetap berjalan seperti biasa ye. Hal ini telah ditegaskan oleh DG Hisham sendiri yang mana beliau berkata ‘checkup‘ ibu hamil perlu dijalankan mengikut tarikh yang telah ditetapkan.
Dalam kerisauan kita melawan wabak pandemik ini, jangan kita abaikan tarikh pemeriksaan ini. Ya Mama Siti tahu, mama semua takut untuk keluar kan? Tapi, pemeriksaan ini adalah penting, jangan risau okay? Mama Siti tak nak lah nanti kalau apa apa yang tak elok jadi pada si comel dalam kandungan mama semua.
#5 ‘TRACK DOWN’ BERAT BADAN

Benda normal jika mama semua naik berat badan kalau tengah mengandung. Bukan je sebab mengidam itu ini, tapi sebab bayi dalam rahim juga sedang membesar. Pastikan mama semua mendapatkan nutrien yang secukupnya bagi menampung keperluan mama dan juga si manja yang bakal lahir.
Dapatkan nasihat pengamal perubatan bagi cadangan makanan dan keperluan zat nutrien mama semua. Elakkan makanan yang diproses dan mengandungi perasa tambahan dan sebagainya. Banyakkan makanan sihat seperti buahan sayuran dan bijirin tapi mama harus ikut keperluan juga, jangan ikut nafsu sangat.
#6 AMBIL MAKANAN TAMBAHAN BILA PERLU

Kadang kita rasa kita dah cukup nutrien tapi sebenarnya tak. Sebab itu mama kena patuhi tarikh pemeriksaan supaya doktor dapat periksa kesihatan mama dan bayi. Doktor akan menyarankan mama untuk ambil makanan tambahan jika mama didapati kurang zat.
Paling mama kena fokus adalah masa trimester pertama. Waktu itu, mama kena banyakkan makanan berkhasiat untuk mempercepatkan tumbesaran sel dan organ janin dengan cepat dan sihat.
Mama semua jangan terlalu risau walaupun kita masih berperang dengan Covid-19. Mama Siti yakin kita akan menang! #KitaTeguhKitaMenang
Semoga bermanfaat!
BACA LAGI LANGKAH-LANGKAH UNTUK KEHAMILAN YANG SIHAT
Pesan Mama Siti
Positive is the key orang putih cakap. Jadi kita semua, mama semua kena selalu fikir benda yang baik-baik je tau. Rehat cukup-cukup, makan makanan yang berkhasiat, jangan terlalu stress dan ikut nasihat doktor. InsyaAllah mama dengan baby akan sihat, akan selamat. Kalau mama rasa tak sedap badan, jangan paksa diri untuk puasa okay?


Barang Basah – Ini Teknik Susun Atur Yang Betul

Musim PKP dan Ramadan ini Mama Siti yakin ramai yang akan beli stok makanan dan barang basah kan? Yelah, sebab kena hadkan pergerakan lepas tu bulan puasa pula; macam letih pula kalau asyik keluar beli barang kan. Dah tu, bila beli stok, peti pula penuh, naik pening kadang-kadang sebab alahai.. susahnya nak cari barang basah.
Mama Siti faham sangat! Bukan mama semua je alami perkara ini, Mama Siti pun. Tapi sejak Mama Siti jumpa satu rahsia ini, hmmmm dah senang hidup Mama Siti. Nak masak ke nak menggoreng ke; kacang je!
Meh Mama Siti nak share cara mudah nak susun atur barang basah dalam peti sejuk. Bukan je menjimatkan masa mama semua malah juga peti sejuk mama nampak kemas dan cantik dan barang pun lebih tahan lama!
Rahsianya adalah dengan menggunakan plastik ziplock! Ini tips dari Ana Suliana, seorang mama yang merungkai masalah mama lain seperti kita.

Balik beli groceries, rehat kejap, pastu bukak lagu duduk dapur sorang-sorang cuci ayam, cuci ikan, packing sayur sayur. My kind of me time. 2-3 jam penat berbaloi sebab urusan masak jadi mudah, duit pun jimat sebab cara simpan betul tak cepat rosak.
 1. Ayam Ana pack 2-3 ketul satu pack untuk sekali masak. Sebelum ni buat 4 ketul tapi kalini size ayam besar. Makan jimat jimat sikit pasni. So kecikkan size. Ana dengan suami je makan lauk. Anak-anak biasa makan isi-isi ayam buat sup,pasta atau telur. Sekali beli 3 ekor dapat 13 packs.

 2. Bagi sayur berdaun pula tak perlu basuh, terus potong. Lapik tisu dapur dalam ziplock bag, masuk sayur.

Cili-cili basuh, buang tangkai, lapik tisu dapur, letak cili & bawang putih.
Halia, lengkuas, cekur, carrot simpan dalam bekas/balang isi air.
Daun-daun herbs: Daun limau, daun kari, daun sup, daun ketumbar, daun kunyit semua dalam ziplock/bekas simpan dalam freezer.

 Labu tu Ana simpan terus dalam ziplock dah seminggu masih tak berubah rupa.

 Sayur-sayur belakang labu tu semua dah seminggu tapi masih elok cantik.
 3. Kobis potong size kecik sikit untuk sekali masak pastu wrap pakai plastik wrap. Ana tak buat sebab plastik wrap habis pulekkk.

Tomato simpan tempat terbuka lapik tisu dapur.
Timun jepun Ana try simpan dlm ziplock sekali sayur-sayuran tu minggu lepas. Masih cantik sampai now.
4. Bawang-bawang kentang dalam bakul ajaaa. Biar suhu bilik and kering.

Haaa, sedap mata memandangkan kalau kita semua ikut cara susun atur barang basah seperti Ana ini kan? Mama Siti pun dah mula ikut rahsia ini. Sangat mudah dan menjimatkan masa kita nak memasak. Mood pun baik je bila buka peti sejuk tu. Moga mama semua dapat praktikkan teknik ini!
Sumber: Ana Suliana
BACA LAGI BARANG DAPUR KENA BASUH & JEMUR? TAK PERLU!
Pesan Mama Siti
Membeli-belah memang seronok, tambahan lagi bila bab makanan ini. Tapi kita kena ingat, kita kena amalkan kesederhanaan lagi-lagi kita dalam bulan Ramadan al Mubarak ini. Beli ikut keperluan bukan kemahuan. Selamat beramal dengan teknik susun atur barang basah dan petua untuk ia tahan lebih lama.


Fidyah – Hanya Klik Je, ‘Settle’ Bayar!

Teruja teruja jugak kan tapi ganti puasa dah habis ke belum? Apa? Mama terlupa? Dengan keadaan kita yang dilanda pandemik dan kena berkurung ni kan, susah pula rasanya nak bayar fidyah.  Tak apa, jangan panik kerana Islam itu mudah.  Bayar fidyah online je takpun guna aplikasi dekat handphone masing-masing. Klik-klik ha dah settle!
Biasalah kita kadang tak ingat berapa hari kita kena ganti kan atau kadang tu tak sempat atas sebab-sebab tertentu. Fahamlah kan, kita sama-sama perempuan. Disebabkan kita dihadkan untuk bergerak ke sana ke sini, kini mama semua boleh bayar fidyah secara atas talian. Pendekatan ini telah pun diambil oleh Majlis Agama Islam Negeri Johor.
Apa itu Fidyah
Bagi yang tak tahu atau tak jelas, fidyah adalah denda kepada seseorang Muslim yang telah baligh kerana meninggalkan puasa wajib atas sebab-sebab tertentu atau pun sengaja melewatkan puasa ganti atau qada bulan Ramadhan.
Hukum membayar fidyah adalah WAJIB dan kita juga perlu menggantikan puasa walaupun kita sudah bayar denda ini. Hukum menjalankan kewajipan telah difirmankan oleh Allah SWT dalam AlQuran yang bermaksud:
 “……Dan wajib atas orang-orang yang tidak terdaya berpuasa (kerana tua dan sebagainya) membayar Fidyah iaitu memberi makan kepada orang miskin”. AlBaqarah: 184
Mudahnya dengan Efidyah atau Online!
Macam Mama Siti dah cakap tadi, sekarang ni dah mudah. Klik-klik je. Bagi mama yang diwajibkan membayar fidyah, Mama Siti cadangkan untuk mama semua gunakan aplikasi efidyah atau secara atas talian. Bagaimana? Ha, sini Mama Siti ceritakan!
Kini, urusan ini lebih mudah dilakukan. Kita hanya perlu install aplikasi eFidyah di Google Playstore atau Appstore. Kata    Penolong Pengarah Baitulmal MAINJ, Encik Nur Asraf Hashim, selain eFidyah, umat Islam juga boleh menunaikan bayaran ini menerusi website epayment.maij.gov.my.

Kadar bayaran fidyah ini bergantung kepada berapa hari kita meninggalkan puasa di bulan Ramadan. Cara pengiraannya agak rumit tapi jangan risau. Semuanya akan dikirakan untuk kita di dalam aplikasi dan website itu. Kita hanya perlu ‘online transfer’ je!

Ini link untuk tutorial cara guna aplikasi untuk mama semua rujuk.

Bayaran ini boleh mula dilunaskan pada hari pertama kita berpuasa. Sini Mama Siti nak kongsi extra info pasal fidyah. Mungkin ada mama yang tertanya siapa yang kena bayar fidyah ni kan? Antara golongannya adalah:
Golongan yang uzur untuk menunaikan puasa wajib – sakit tenatWanita hamil yang tak berpuasa kerana risau dengan keadaan bayi dalam kandunganWanita hamil yang tak berpuasa kerana risau dengan kesihatan dirinyaMama yang menyusukan anakOrang yang meninggal duniaGolongan yang lambat qada puasa
Sumber: PPZ MAIWP
BACA LAGI PENJELASAN MUFTI TENTANG QADHA & KIRAAN FIDYAH UNTUK IBU TIDAK DAPAT BERPUASA KERANA BERSALIN
Pesan Mama Siti
Mama Siti yakin, bukan Mama Siti je rasa benda ni. Ramadan kali ini agak sayu. Tiada tarawih berjemaah di masjid, tiada bazaar. Namun Mama Siti yakin, kenikmatan ibadat ini masih sama seperti tahun sebelum ini. Selamat menjalankan ibadah puasa dan menunaikan fidyah bagi yang perlu. Ramadan Mubarak!


Resepi Mudah Guna Microwave Untuk Mama!

Apa? PKP extend lagi sampai 12 Mei 2020? Dah, mama semua jangan pura-pura terkejut – hehe. Kalau dilanjutkan, makanya mama semua kena terus aktif lah di dapur tu kan? Tapi mama dah buntu nak masak apa? Jangan risau, Mama Siti ada banyak resepi mudah yang sangat menarik untuk mama semua cuba. Resepi mudah guna microwave je!
Untuk mama yang takde microwave tu, takpe nanti dah ada, mama cuba ye. Mama Siti pun takde microwave sebelum ini, tapi sejak PKP ni kan, terbeli pula sebab senang nak panaskan lauk. Okay dah, jom kita tengok apa menu yang mama boleh cuba dengan menggunakan microwave!
9 Resepi Mudah Guna Microwave
Bukan satu, bukan dua menu yang Mama Siti nak kongsi dengan mama semua tapi 9 resepi ye. Mama Siti yakin mama semua boleh buat sebab resepi ini sangat easy-peasy lemon squeezy. Jom kita start!
#1 BAKED POTATO

Bahan-bahan :
1 ubi kentang besar/kentang russet1 sudu besar butter atau marjerin3 sudu kecil krim masam1 sudu besar shredded cheddar cheeseGaram dan gula
Cara memasak :
Basuh kentang sehingga bersih dan cucuk beberapa kali dengan garpu. Setelah selesai, letakkan kentang itu ke dalam pinggan gelombang mikro.Masukkan kentang ke dalam ketuhar gelombang mikro dan masak dengan kekuatan penuh selama 5 minit. Setelah selesai, balikkan kentang dan terus masak selama 5 minit lagi. Ini dilakukan untuk memastikan kentang panas sepenuhnya.Apabila kentang lembut, keluarkan ia dari ketuhar gelombang mikro dan potong kepada separuh. Masukkan bahagian dalam kentang ke dalam mangkuk lain dan masukkan garam dan pepper. Gaulkan menggunakan garpu dan masukkan satu sudu mentega dan 2 sudu keju. Masukkan bahagian dalam kentang dan masukkan kembali ke dalam microwave untuk masak selama satu minit lagi untuk mencairkan keju.Setelah selesai, masukkan kentang dengan baki keju dan krim masam sebelum disajikan!
#2 SWEET POTATO CHIPS

Bahan-bahan :
1 keledek besar, dibasuh1 sudu kecil minyak kelapa atau butterGaram dan Pepper
Cara memasak :
Hiris keledek senipis mungkin dan pastikan kenipisannya sama. Ini akan memastikan bahawa semua kepingan dimasak dengan sempurna dan tidak akan terbakar. Sekiranya boleh, gunakan alat pemotong untuk mendapatkan potongan yang nipis dan rata.Setelah selesai menhiris keledek, masukkan irisan ke dalam mangkuk dengan satu sudu kecil minyak kelapa yang dicairkan atau mentega. Masukkan sedikit garam dan lada secukup rasa.Setelah kepingan keledek disalut serata, letakkan kepingannya di atas dulang gelombang mikro yang dialas dengan kertas parchment.Masak dengan suhu tinggi selama 4 minit (Bergantung pada seberapa tebal kepingan anda dan watt gelombang mikro anda, masa memasak mungkin berbeza). Mulakan dengan 4 minit dan kemudian teruskan menambah kira-kira 30 saat pada satu masa sehingga keledek berwarna keemasan.Setelah kerepek selesai dimasak, keluarkan dari microwave dan biarkan sejuk selama beberapa minit sebelum mengunyah.
#3 MEATLOAF CUPS

Bahan-bahan :
2 sudu besar susu low-fat1 sudu besar sos tomato2 sudu besar quick-cooking oats1 sudu kecil sup bawang campuranSetengah paun daging kisar
Cara memasak :
Campurkan susu, sos tomato, oats dan sup ke dalam mangkuk kecil dan gaul rata.Setelah selesai, masukkan daging kisar ke dalam campuran dan gaul rata. Anda juga boleh terus menggunakan tangan anda jika anda mahu – pastikan anda mencuci sebelum dan selepasnya!Letakkan bancuhan daging ke dalam cawan yang sesuai untuk microwave, cawan kastard atau ramekin yang telah disalut dengan semburan memasak.Tutup cawan dan masukkan kedalam microwave selama 3 minit atau sehingga daging tidak lagi berwarna merah jambu. Toskan lebihan cecair yang terdapat di dalam cawan, cawan kastard atau ramekin dan biarkan selama 3 minit.Hidangkan dengan sos tomato tambahan jika mahu.
#4 MAC & CHEESE

Bahan-bahan :
1/3 cawan macaroni1/3 cawan ayam yang telah dimasak dan dicincang (pilihan)Campuran perasa (pilihan)1/4 heavy cream atau susu segar1/4 cawan campuran shredded Cheddar-Parmesan cheese1 potongan cheddar cheeseGaram dan pepper
Cara memasak :
Penuhkan microwave mug dengan macaroni, ayam masak cincang, campuran perasa dan air secukupnya untuk menutup makaroni sekurang-kurangnya 2 inci.Tutup mug dengan tuala kertas dan letakkan pinggan di bawahnya untuk air yang akan tumpah semasa proses memasak.Tetapkan suhu microwave tinggi sehingga makaroni lembut. Ini memerlukan masa antara 4 hingga 8 minit bergantung pada watt gelombang mikro anda.Setelah selesai, keluarkan cawan dari microwave dengan teliti dan toskan ke dalam pengetos sebelum meletakkan makaroni dan ayam cincang kembali ke dalam cawan.Pada cawan yang sama, tambahkan krim atau susu, campuran keju Cheddar-Parmesan, potongan cheddar cheese, secubit garam dan lada. Letakkan kembali cawan ke dalam ketuhar gelombang mikro dan masak dengan tinggi.Terus periksa dan kacau isi cawan selama 25 hingga 30 saat, sehingga keju cair dan sosnya terbentuk. Masa sehingga 90 saat. Setelah selesai, biarkan sejuk sedikit sebelum dihidangkan.
#5 SCRAMBLE EGGS

Bahan-bahan :
2 biji telurGaram dan pepper
Cara memasak :
Pecahkan kedua biji telur kedalam mangkuk microwave, gunakan penyudip atau garfu, hancurkan telur sehingga kembangMasukkan kedalam microwave dan masak dalam suhu tinggi selama 1 minit. Keluarkan sebentar dan kacau sedikit sebelum teruskan masak untuk tambahan 30 saat bergantung pada suhu microwave anda.Keluarkan dari microwave dan sedia untuk dihidang
#6 CHOCOLATE MUG CAKE

Bahan-bahan :
1/4 cawan tepung pelbagai guna2 sudu besar serbuk koko1/4 sudu kecil baking powder2 sudu besar gula (anda boleh tambah 1 sudu jika mahukan sedikit manis)1/8 sudu kecil garam1/4 cawan + 1 sudu besar susu2 sudu besar minyak sayur1 sudu besar hazelnut chocolate spread atau mini chocolate chips
Cara memasak :
Dalam mangkuk sederhana, pukul bersama semua bahan kering.Pukul susu dan minyak sayuran sehingga semua bahan digabungkan dan adunan tidak bergumpal.Tuangkan adunan ke dalam cawan yang sesuai dengan microwave. Masukkan sesudu serbuk coklat di tengah-tengah adunan atau cip coklat mini. Jatuhkannya di tengah, tidak perlu menekan dan menenggelamnya ke dalam adunan. Ianya akan turun sendiri semasa memasak!Letakkan cawan di dalam microwave bersuhu tingi. Bergantung pada watt microwave anda, masa yang diperlukan untuk membuat kek cawan memasak sepenuhnya antara 70 hingga 90 saat. Mulakan pada 70 saat dan secara beransur-ansur meningkatkan masa memasak dengan selang 10 saat.Setelah kek masak sepenuhnya, angkat dengan teliti dari microwave dan biarkan sejuk selama beberapa minit sebelum dihidangkan.Selain itu, anda juga boleh memilih untuk menghiasi kek cawan anda dengan kue, pretzel mini atau gula tepung untuk memberikannya lebih menarik!
#7 BANANA BREAD

Bahan-bahan :
2 biji pisang, dilenyek2 sudu besar tepung gluten free1 sudu kecil baking powder1 biji telur kecil1/4 sudu kecil cinnamon1 sudu besar peanut butter
Cara memasak :
Semburkan cawan yang sesuai untuk microwave dengan semburan memasak.Dalam mangkuk, campurkan pisang yang dilenyek dengan tepung, serbuk penaik, telur, kayu manis dan mentega kacang. Gaul rata dan pindahkan campuran ke dalam cawan.Masak campuran dengan suhu tinggi selama kira-kira 2 minit dan 30 saat hingga 3 minit. Bergantung pada kekuatan microwave anda, masa memasak mungkin berbeza – tetapi teruskan menambah selang 30 saat sehingga banana bread anda dimasak.Setelah banana bread anda selesai dimasak, anda boleh memakannya dengan apa-apa atau menambahnya dengan lebih banyak mentega kacang, sirap maple atau kacang untuk memberi lebih banyak rasa manis atau tekstur.
#8 CHOCOLATE CHIP COOKIE

Bahan-bahan :
2 sudu besar butter1 sudu besar brown sugar1 sudu besar gula1/8 sudu kecil garam1/4 sudu kecil baking powder1/4 sudu kecil vanilla2 sudu besar tepung2 sudu besar chocolate chips
Cara memasak :
Masukkan mentega, gula, serbuk penaik, garam, dan vanila dalam mangkuk kecil dan gaul hingga sebati.Secara beransur-ansur campurkan tepung dan kacau sehingga semuanya sebati dengan baik dan anda tidak dapat melihat gumpalan.Masukkan cip coklat dan pindahkan ke cawan atau ramekin yang sesuai untuk microwave. Masak dengan suhu tinggi selama 60 saat. Seperti yang telah disebutkan beberapa kali sebelumnya, waktu memasak sedikit berbeza bergantung pada kekuatan microwave anda. Terus memasak pada selang waktu 10 saat sehingga anda berpuas hati dengan tekstur cookies anda.Setelah cookies selesai memasak di dalam ketuhar gelombang mikro, biarkan sejuk selama beberapa minit sebelum disajikan. Selain itu, anda juga boleh menambah cookies  dengan sedikit ais krim atau coklat sebelum menikmati makanan anda.
#9 MARSHMALLOW BARS

Bahan-bahan :
8 marshmallow besar1 sudu kecil butter1 cawan rice cereal
Cara memasak :
 Satukan marshmallow dan mentega dalam mangkuk kecil yang boleh masak dalam microwave dan panaskan pada suhu tinggi selama 30 saat.Kacau campuran sehingga semuanya sebati sebelum dimasukkan ke dalam bijirin beras. Kacau campuran baru sehingga semuanya sama rata sebelum dipindahkan ke dalam pinggan dangkal atau kuali untuk direhatkan. Pada ketika ini, anda boleh menambah cip coklat, taburan atau apa sahaja yang anda mahukan.Setelah campuran menjadi pekat, potong kepada kotak dan nikmati hidangan anda! Sekali lagi, rasanya sangat enak, tetapi jika anda ingin menghiasnya sedikit, anda boleh mencelupkan bar marshmallow anda ke dalam coklat cair (coklat gelap, susu atau coklat putih) untuk memberikannya tambahan.
Menarik kan? Senang pulak tu. Selamat mencuba ye mama semua! Mama Siti pun nak cuba juga resepi-resepi mudah guna microwave ni.
Sumber: Have Halal Will Travel
BACA LAGI HIDANGAN ANDA PASTI LEBIH SEDAP & MENYELERAKAN DENGAN BAHAN-BAHAN INI
Pesan Mama Siti
Memasak-memasak juga, mama kena pastikan setiap hidangan mempunyai nutrien yang cukup bagi setiap ahli keluarga. Di samping mencuba resepi mudah guna microwave  ini atau menu lain, mama juga kena ingat, kurangkan gula dan perasa tambahan bagi menjamin kesihatan semua. Jangan lupa bersenam juga!


Solat Sunat Tarawih Di Rumah Ketika PKP

Solat sunat tarawih yang pertama dah bermula malam tadi. Alhamdulillah. Pejam celik pejam celik, kita dah pun masuk bulan Ramadhan. Bulan mulia yang dinantikan oleh semua umat Islam. Walaupun Ramadhan kali ini berbeza dari yang sebelum ni tapi ibadah puasa yang dilakukan tetap sama. PKP kali ini bukan alasan untuk terlepas dari mengerjakan solat sunat tarawih ye. Kita masih boleh melakukannya di rumah dan yang paling best dapat solat tarawih bersama keluarga tau!
Bagi yang belum mahir tentang bagaimana nak melakukannya di rumah jangan risau. Ini panduan untuk mengerjakan solat tarawih di rumah sepanjang PKP yang disarankan oleh JAKIM khas buat mama sekeluarga.

Untuk pengetahuan mama, solat ni boleh dilakukan sepanjang malam dan bukannya pada masa tertentu atau harus selesai dalam sejam atau dua jam selepas isyak je. Kalau nak buat tengah malam pun boleh, asalkan dibuat sebelum solat subuh.
Berikut merupakan panduan untuk lakukan solat sunat tarawih bersendirian ataupun berjemaah di rumah buat yang masih tak tahu:
Niat
Niat solat secara sendirian.

“Sahaja aku solat sunat tarawih 2 rakaat kerana Allah Ta’ala.”
Niat solat secara berjemaah (Niat menjadi Imam atau Makmum).

“Sahaja aku solat sunat tarawih 2 rakaat imam/makmum kerana Allah Ta’ala.”
Cara Menunaikan Solat Tarawih Sebanyak 8 Rakaat
Solat tarawih 8 rakaat boleh dilakukan dengan 4 salam.Ianya ditunaikan pada dua rakaat pertama dan memberi salam. Seterusnya disambung semula dua rakaat berikutnya sehingga genap jumlah 8 rakaat (2 rakaat x 4 salam).
Bacaan Surah Solat Tarawih 8 Rakaat.
Tiada pengkhususan bacaan untuk solat tarawih 8 rakaat. Boleh dibacakan apa je surah dalam al-Qur’an sama ada yang pendek mahupun panjang.
Namun, bagi mereka yang tak menghafal surah-surah panjang, boleh je membaca surah-surah lazim ini dalam solat tarawih 8 rakaat.
Bacaan surah-surah berikut dilakukan selepas daripada membaca surah al-Fatihah.
Susunan Surah Solat Sunat Tarawih 8 Rakaat

Surah al-Takatsur (rakaat pertama) dan Surah al-Ikhlas (rakaat kedua).

Surah al-Asr (rakaat pertama) dan Surah al-Ikhlas (rakaat kedua).

Surah al-Humazah (rakaat pertama) dan Surah Al-Ikhlas (rakaat kedua).

Surah al-Fiil (rakaat pertama) dan Surah al-Ikhlas (rakaat kedua).

Bermula malam ke-16 hingga ke akhir Ramadhan, digalakkan membaca Surah al-Qadr pada rakaat pertama.

Seterusnya pada rakaat kedua, dibacakan Surah al-Takathur hingga Surah al-Fil seperti malam pertama sehingga malam ke-15.
Cara Menunaikan Solat Tarawih Sebanyak 20 rakaat
Solat tarawih 10 rakaat boleh dilakukan dengan 10 salam.Ia boleh ditunaikan pada dua rakaat pertama dan memberi salam. Seterusnya disambung semula dengan dua rakaat berikutnya sehingga genap jumlah 20 rakaat (2 rakaat x 10 salam).

Bermula malam ke-16 hingga akhir Ramadan, digalakkan membaca surah al-Qadr pada rakaat pertama. Pada rakaat kedua adalah surah-surah nombor ganjil dalam gambar rajah di atas.
Cara Menunaikan Solat Sunat Witir
Solat sunat witir boleh dilakukan sesudah habis solat sunat tarawih dan boleh dilakukan secara berjemaah atau bersendirian.
Solat sunat witir dilakukan dengan 3 rakaat dan 2 salam. Dua rakaat yang pertama dan satu rakaat yang kedua.
Lafaz niat solat sunat witir bagi 2 rakaat pertama:

“Sahaja aku solat sunat witir dua rakaat imam/mamkum kerana Allah Ta’ala“
Lafaz niat solat sunat witir bagi 1 rakaat berikutnya:

“Sahaja aku solat sunat witir satu rakaat imam/mamkum kerana Allah Ta’ala”
Bacaan Surah-surah Dalam Solat Witir
Selepas bacaan surah al-Fatihah bagi setiap rakaat, digalakkan membaca surah berikut:
Rakaat pertama – (Surah al-A’la)

Rakaat Kedua – Surah al-Kafirun

Rakaat ketiga/terakhir (Surah al-Ikhlas, Surah al-Falaq dan Surah al-Nas) sekaligus dalam 1 rakaat terakhir.

Bermula malam ke-16 hingga ke akhir Ramadhan, disunatkan membaca doa qunut untuk rakaat terakhir solat sunat witir.
Bacaan doa qunut sama seperti dalam solat Subuh.

Semoga bermanfaat dan selamat menunaikan ibadah puasa!
Sumber: JAKIM – Panduan Solat Sunat Tarawih (2018), Cetakan kelapan belas & says.com
Baca Juga: 12 Tips Berkesan Didik Anak Kecil Solat Dengan Mudah Tanpa Paksaan

Pesan Mama Siti
Selesai solat, jangan lupa untuk doakan kesejahteraan keluarga, diri dan tak lupa untuk saudara islam yang ditindas di luar sana. Doakan juga kita bebas melawan virus ini. Semoga kita semua dibawah RahmatNya.


Hidangan Anda Pasti Lebih Sedap & Menyelerakan Dengan Bahan-Bahan Ini

Mungkin ramai yang berfikir bahawa tahun 2020 (setakat ini) merupakan tahun yang penuh dengan pelbagai dugaan dan cabaran di seluruh dunia. Sementara orang lain berpusu-pusu mendapatkan kertas tisu dan ‘hand-sanitizer’, mesti Mama juga tertanya-tanya adakah barangan seperti itu sangat diperlukan ketika kita semua hanya akan berada di dalam rumah, dan sangat terhad untuk keluar? Jawapannya adalah tidak. Lebih baik untuk Mama sekeluarga mendapatkan dan menyimpan beberapa tin krimer sejat dan krimer manis.
Apabila berlakunya kecemasan, ramai orang berpusu-pusu untuk membeli barangan secara banyak sebagai stok di rumah seperti makanan dalam tin dengan jangka hayat yang panjang (bukan kertas tisu ye Mama). Sekiranya Mama bercadang untuk masak sesuatu yang lebih lazat sepanjang tempoh Perintah Kawalan Pergerakan (PKP) ini, Mama boleh cuba masukkan krimer sejat atau krimer manis yang boleh mengubah masakan Mama daripada ‘meh’ menjadi lebih sedap sehingga menjilat jari!
1. ‘Whip Up’ Makanan Kegemaran Seisi Keluarga
Tak boleh keluar untuk mendapatkan kari? Atau, Mama teringin sangat beberapa pemanis mulut atau ‘dessert’ yang lazat? Dengan hanya menggunakan krimer sejat atau krimer manis sebagai bahan utama, kedua-dua bahan ini boleh menambah rasa kesedapan dalam setiap masakan Mama. Tak percaya? Cubalah dulu!

Kemudian lihat bagaimana gembira dan berselera anak-anak Mama apabila mereka menjamah ‘creamy soup’, pasta Alfredo, dan kari yang dimasak dengan menggunakan krimer sejat. Lepas ni mesti anak-anak Mama tak akan ajak untuk makan diluar lagi kerana air tangan Mama mereka lebih menarik dan ‘da bom’!
Selain itu, dengan mempunyai krimer sejat dan krimer manis di rumah juga dapat menjimatkan wang. Bayangkan, dengan hanya beberapa minit daripada masa (dan tenaga) Mama berada di dapur untuk masak untuk seisi keluarga mungkin hanya perlukan kos lebih kurang RM50, berbanding dengan hanya semangkuk pasta kanak-kanak di sebuah restoran boleh mencecah sehingga RM20! Haa, pilihan mana yang lebih baik untuk Mama?
2. Sangat menyelerakan untuk ‘Picky Eaters’.
Sebaik sahaja anak kecil Mama mula pandai memilih makanan – dan ini akan berterusan sehingga mereka keluar dari rumah ye Mama (‘true story’!). Sekiranya anak Mama sangat memilih makanan setiap hari, apa yang Mama lakukan? Dan bagaimana pula Mama menyediakan makanan dengan diet yang seimbang untuk anak yang ‘picky eaters’ ini?
JOM cuba resepi seperti dibawah: Mama boleh menggunakan Krimer Sejat OKI yang mengandungi pelbagai nutrien yang diperlukan serta menambah rasa lebih enak ke dalam setiap hidangan anda. Mama boleh buatkan sebagai bekal makanan tengah hari bersama dengan beberapa potong buah-buahan dan keropok untuk menambah selera anak Mama.

3. Mudah dibuat bersama anak-anak.
Sebenarnya, sangat digalakkan untuk membiarkan anak-anak membantu Mama di dapur apabila mereka sudah bersedia. Cuba lihat program Junior Master Chef – program ini menerima peserta yang berusia seawal 8 tahun; jadi agak-agak Mama sejak umur berapa para peserta cilik ini mula belajar memasak di dapur?
Dengan krimer sejat dan krimer manis, Mama bersama anak-anak boleh masak pelbagai hidangan yang mudah, cepat, dan sedap!
Elakkan daripada berfikir tentang kekecohan dan keadaan ‘kucar-kacir’ di dapur yang boleh berlaku apabila masak bersama anak-anak. Fikirkan faedah-faedah positif yang mereka boleh dapat. Biarkan anak Mama membaca resepi, mengukur sendiri sukatan yang diperlukan, atau paling mudah, hanya menggaulkan bahan-bahan.
Untuk anak-anak yang lebih besar, Mama boleh mengajar mereka menggunakan pisau untuk memotong sayur-sayuran atau daging. Kemudian bila dah selesai masak, ajak anak-anak untuk kemas dapur bersama-sama, sebagai satu cara untuk mengeratkan hubungan sesama ahli keluarga.
Ini antara menu yang anak-anak Mama (pasti!) suka untuk buat bersama – dan juga makan!

4. Memperkenalkan Resepi Sihat
Untuk pengetahuan Mama, krimer sejat mengandungi pelbagai nutrisi baik yang membantu pertumbuhan tulang yang sihat seperti protein, kalsium, dan vitamin A dan D. Ia juga boleh membuatkan hidangan menjadi lebih sedap dan lazat. Oleh itu, Mama boleh menjamu ahli keluarga dengan tenang kerana hidangan yang disediakan sudah mengandungi vitamin dan mineral yang cukup. Ahli keluarga anda juga pasti tersenyum gembira menjamah setiap makanan yang telah disediakan – siap tambah lagi!
Tidak tahu hendak mulakan dengan hidangan apa? Apa kata Mama cuba resepi Creamy Salmon dengan Tomato dan Bayam ini? Mudah, sihat, dan menyelerakan.

5. Menu Cepat, Mudah dan Tak Perlu Bakar
Okay, mungkin tak semua orang pandai memasak, tetapi itu tidak bermakna Mama tidak boleh menyediakan satu hidangan pemanis mulut yang lazat – sudah semestinya dengan menggunakan Krimer Manis OKI!
Resepi ini sangat mudah dan cepat, serta tak perlu dibakar, akan membuatkan Mama menjadi seorang ‘wira’ dimata anak-anak; yelah, siapa sahaja yang tak gemarkan Kek Keju Oreo bukan?!
Jom cuba resepi Kek Keju Oreo Tanpa Bakar seperti dibawah ini – dan lihat hasilnya nanti!

6. Menu Kuih Raya
Mungkin agak awal untuk membuat perancangan untuk Hari Raya, tetapi jika Mama sudah ada tema dan warna baju Raya, tak salah bukan untuk anda plan resepi kuih raya sekali? Satu rahsia untuk anda: Dengan menggunakan mentega OKI dan Krimer Sejat OKI, biskut anda pasti lebih sedap!
Sekiranya Mama tidak yakin (mungkin ini merupakan menu kuih raya yang pertama), Mama boleh buat mulakan dengan Biskut Butter Kelapa untuk anak anda terlebih dahulu. Dapatkan pendapat mereka kerana anak-anak kadang-kadang terlebih jujur dengan kita.

Bahan Rahsia yang Istimewa semestinya: OKI Evaporated Creamer & OKI Sweetened Creamer
Tak kisahlah semasa kecemasan, darurat, atau pun tidak, makanan di dalam tin mempunyai  jangka hayat yang lebih panjang dan sangat sesuai untuk dijadikan stok di rumah. Anda juga boleh menyediakan pelbagai hidangan yang lazat dan ‘versatile’.
Salah satu makanan dalam tin yang harus ada di dapur rumah Mama adalah Krimer Manis OKI: sesuai untuk menyediakan kopi, teh, dan juga untuk baking kerana teksturnya yang berkrim dan manis.

Untuk maklumat lanjut, layari laman rasmi OKI hari ini!
Artikel ini diolah daripada Motherhood.com.my.


Hand Sanitizer, Periksa Dulu Kandungan Sebelum Beli!

Selain dari face mask, hand sanitizer juga salah satu barang yang paling popular dan paling cepat ‘sold out’ sejak bermulanya wabak COVID-19 ni. Dimana-mana farmasi habis. Disebabkan wabak ni menyerang tanah air kita, barang yang dulu kita hanya pandang sebelah mata, kini menjadi barang paling laku keras.
Orang ramai berpusu-pusu membelinya kerana takut dengan wabak ni. Sehinggakan ada juga yang sanggup mencuri di hospital. Allahu. Mama Siti tahu semua takut tapi janganlah sampai kita mengambil benda yang bukan hak kita kan.
Lagipun para ‘frontliners’ di hospital lebih memerlukan hand sanitizer berbanding kita. Kita boleh membasuh tangan dengan air dan sabun untuk kesan yang jauh lebih efektif daripada menggunakan sanitizer.
Tapi harus diingatkan sebelum nak beli hand sanitizer ini, ada beberapa perkara yang perlu mama ambil tahu. Jangan main beli je tanpa ketahui tentang kandungan didalamnya sama ada ia sesuai atau tak dengan kulit kita.
5 PERKARA YANG PERLU MAMA TAHU SEBELUM BELI HAND SANITIZER

#1 Definisi Hand Sanitizer
Apa yang dimaksudkan dengan hand
sanitizer ni sebenarnya? Ianya adalah sejenis bahan kimia yang diformulasikan
untuk membasmi kuman. Terdapat dalam dua jenis bentuk iaitu cecair atau gel. Kebanyakan
farmasi menjual yang berbentuk gel seperti Dettol manakala yang cecair boleh
dilihat di hospital.
Ia mula dikomersialkan pada sekitar
1990-an yang mana bertindak sebagai pencuci tangan yang lebih selesa;
menggantikan air dan sabun.
#2 Periksa kandungan alkohol
Pastikan mama periksa kandungan alkohol yang terdapat dalam hand sanitizer yang mama nak beli adalah melebihi 60%. Kalau kandungan alkohol kurang dari 60 peratus, maka hand sanitizer itu tak cukup untuk membunuh kuman.
Ini dibuktikan oleh ujian makmal dan dipetik dari Dr Amalina Bakri dari Twitternya. Dia menyatakan hanya hand sanitizer yang mempunyai sekurang-kurangnya 60 peratus kadar kepekatan alkohol mampu membunuh koronavirus.
Usah
paranoid bila terdengar perkataan alkohol. Alkohol adalah nama umum kepada
sejenis cecair. Alkohol yang digunakan dalam hand sanitizer bukanlah arak yang
haram diminum oleh umat Islam.
Image credit DailyMed
#3 Berkesankah hand sanitizer bukan berasaskan alkohol?
Dalam memerangi wabak virus Covid-19, para pakar perubatan hanya menyarankan hand sanitizer yang berasaskan alkohol je. Hal ini kerana dengan kandungan tersebut, ianya boleh membunuh mikroogranisma itu. Manakala yang tak berasaskan alkohol pula, tak dapat dipastikan keberkesanannya.
Kalau bukan alkohol, apakah bahannya? Mesti mama tertanya-tanya kan? Bagi yang tak berasaskan alkohol, kandungan yang menggantikan alkohol adalah benzalkonium klorida atau triclosan.
Jika mama mahu membeli hand sanitizer yang tak berasaskan alkohol pastikan kandungan bagi dua jenis bahan kimia aktif ini dalam peratusan yang ditetapkan. Bagi benzalkonium klorida, hanya 0.01% manakala triclosan hanya 2% je.
Kadar peratusan itu hendaklah mama ambil serius kerana jika berlebihan, ianya akan memberi kesan-kesan sampingan. Contohnya mengeringkan kulit, memedihkan mata dan juga mempunyai kemungkinan mengganggu sistem pernafasan dan saraf.
Peratusan berlebihan triclosan boleh mengakibatkan
gangguan sistem hormon atau endokrin dan juga boleh menyumbang kepada masalah
alam sekitar. Namun begitu, triclosan banyak digunakan dalam produk ‘toiletries’
kita seperti pencuci muka, sabun mandi, dan ubat gigi.

#4  Kepentingan menggunakan Hand Sanitizer
Penggunaan yang lebih selesa berbanding mencuci tangan dengan air dan sabun
Membunuh kuman tetapi hanya yang mengandungi kepekatan alkohol 60% keatas sahaja
Mudah diperoleh dan tak mudah ‘expired’ yang mana tahan selama 2-3 tahun
Harga yang berpatutan dengan saiz
Pastikan mama semua membawa hand sanitizer kemana sahaja mama pergi sepanjang musim penularan Covid-19 ini. Dan teruskanlah amalan ini biarpun virus ini lenyap selepas ini bagi mengekalkan kebersihan diri.
Jika mama tak ada hand sanitizer, mama boleh membeli sabun biasa dan letakkannya dalam botol kecil ‘travel pack’ bagi memudahkan mama meletakkan dalam beg atau poket.
#5 Kekurangannya
Keberkesanannya dalam menghapus kuman boleh diragui jika kandungan bahannya tak mengikut aturan FDA.
Tak mampu menandingi keberkesanan sabun dan air kerana tak boleh mencuci kotoran, minyak atau racun perosak di tangan mama.
Penggunaan yang kerap boleh menyebabkan kerengsaan kulit di mana kulit akan menjadi kering dan pedih. Gunakan saat ketiadaan air dan sabun sahaja.
Selalu menggunanya juga boleh membunuh bakteria baik yang mana bertindak membina sistem imuniti di badan
Mudah terbakar kerana mempunyai alkohol kerana ianya sejenis bahan yang ‘flammable’ atau boleh terbakar. Jauhi api semasa penggunaan dan penyimpanannya.
Tak semua virus boleh dibunuh oleh hand sanitizer, maka rajinkanlah diri untuk selalu mencuci tangan dengan air dan sabun.

Satu perkara yang paling penting dalam menggunakan cecair ini juga adalah teknik penggunaannya. Jika mama hanya sekadar menyapu di tapak tangan, maka mama telah membazirkan cecair tersebut. Untuk mengetahui langkah penggunaan yang betul, Dr Khairul Hafidz ada mengongsikan video di akaun Twitter miliknya.
Sumber: Dr Amalina Bakri
BACA JUGA Simptom Positif Covid, Banyak Prosedur Perlu Dibuat
Pesan Mama Siti
 Pesan Mama Siti, dalam membeli dan menggunakan cecair pembasmi kuman ini, pastikan kandungan bahan menepati piawaian dan sesuai dengan kulit anda. Baca kandungan di botol hand sanitizer terlebih dahulu. Namun, adalah lebih baik jika kita semua menggunakan air dan sabun.


Tips Perlindungan Diri Semasa Beli Barang

Tips perlindungan diri wajib diamalkan setiap kali nak keluar rumah ketika PKP ni. Terutamanya kalau nak keluar beli barang rumah. Nak keluar rumah di musim PKP dengan wabak COVID-19 ni memang agak membimbangkan. Tapi nak tak nak kena keluar juga untuk beli barang dapurkan walaupun kini boleh beli kat online je. Cuma bagi sesetengah orang lebih suka pilih sendiri apa yang dia nak beli termasuklah Mama Siti. Sebab tu pentingnya tips perlindungan diri ni!
Jadi cara terbaik untuk keluar beli barang adalah dengan mengamalkan tips perlindungan diri seperti yang dikongsikan oleh pemuda ini,  Khairi Safwan Othman semasa keluar rumah. Biarlah rasa susah, rasa renyah nak pakai itu ini asalkan diri dilindungi dari wabak yang membahayakan ini.
Tips Perlindungan Diri Untuk Stock-Up Barang Keperluan (in RMO / MCO situation)
Setelah abam membuat rundingan bersama Doktor Kesihatan Awam (Nadiatul Nadic) kat rumah ni, kami telah bersepakat yg salah sorg kena keluar harini untuk stock-up barang2 rumah especially food.. yerlah, takkan hari2 nak nasik goreng je ye dak?? So dalam keadaan sekarang ni, tak boleh lah nak main redah je.. strategi kne cun utk minimize risk terdedah pada virus Covid-19 ni..
Alright, jom start:
1. Bismillah (or whatever prayer you believe in)2. Jangan panik.. kalau panik, apa pon tak jadi3. Decide sape yang nak keluar.. if possible, yang laki lah.. sbb nak angkut2 barang ni kena pakai strength lah sikit lagipun kalau bagi ppn takut kang 2-3 jam tak habih lg.. elakkan keluar berpasangan and paling utama jgn bawak kids or warga tua 1. Mulakan dengan Bismillah. Minta supaya dilindungi sepanjang pergi dan balik.
Prepare dgn barang2 ni:

Face mask – ada yg cakap tak payah sbb virus ni bkn airborne.. tp malas ah nak amek risk, alang2 dah ada pakai jelaGloves – pakai yg baru and disposablePakai pakaian bukan fevret.. sbb nanti kena terus basuh and kalau perlu, kena buang (tapi abam tak buang laa, baju beli Houston kot 😜)Shopping bag – untuk elakkan dari pakai trolley.. mcm ni abam bawak 2.. 1 utk barang kering and 1 untuk basahKalau korang ada lebih dari 1 kereta, pilih kereta yang korang rasa takkan pakai kalau tiba2 terpaksa bawak family keluar
Shopping mall/supermarket
 1. Pilih mall yang parking system dia tak payah tekan button untuk keluar tiket.. macam mall ni dia pakai QR code (fancy kan? Tp menyusahkan sbnarnye.. lol)2. Park dekat level pasaraya tu.. ni untuk elakkan korang terpaksa naik lif3. Seboleh mungkin elakkan pegang handrail ataupon pintu
Trolley

Td ada shopping bag kan? Kalau takde, pakai jelah trolley ni tapi make sure korang sanitize dulu handle dia
Oh pastu nak membawang sikit hehe.. td ade laki bini ni pegi shopping.. yg bini lengkap gloves and mask.. yg laki rileks je seluar pendek siap.. pstu dia nk ambik trolley bini tak bagi.. tp sbb ego kot dia ambik jugak.. ni nak pesan.. virus ni tak kenal laki ke ppn ke kuat ke lemah ke.. dlm satu keluarga tu kena lah sama2 ambik berat pasal isu ni.. takde guna bini hang protected kalau hang terdedah.. balik rumah kang anak2 hang pulak berisiko.. k done bawang
Paper Checklist

Untuk kurangkan penggunaan handphone masa shopping (sbb takut phone pulak kena), buat list barang2 atas paper.. dah habis shopping nanti dispose terus list ni.. ni abam ambik gambar ni sblm abam start pegang2 barang
Nak ambik barang pulak kalau boleh ambik yang belakang.. sbb yang depan ni mungkin orang dah belek2
Social Distancing
All the time.. masa tgh shopping, masa nak bayar.. make sure jarakkan diri dgn org lain paling kurg 1m.. to add to this point, nak senang korang aim supermarket yang kurang org
Paying and Leaving

1. Paying – kalau boleh, bayar pakai Paywave ke, eWallet ke.. elakkan pakai cash.. card pon tak payah bagi cashier tu pegang.. tap sendiri..
2. Leaving – dispose/buang checklist tadi and gloves. Cara2 dispose gloves korang boleh google sendiri kot naa?? Takkan semua nak kena bagitauuu

 3. Leaving (cont’d):1. Lepas dah bukak gloves tadi, sanitize tangan and handle shopping bags tadi2. Simpan barang2 tadi dalam boot.. kalau boleh jangan letak atas seat
Car/transportation:

Sebelum keluar kereta ke motor ke bahkan lori sekalipun, sanitize dulu part2 kereta yang korang dah pegang macam – stereng, gear knob, aircond switch, signal stick, start/stop button, seatbelt and pemegang untuk bukak pintu tu (entah panggil apa entah)
Getting into your house:

Okay part ni penting.. JANGAN pegang or sentuh family korang okay?? Terus je bawak barang masuk and letak setempat.. mintak tolong bini bukakkan pintu rumah.. kalau takdak bini, hang bukak lah sendiri.. tapi pastu sanitize tombol tu
Letak barang2 yg korang bawak and pegang tadi mcm jam tangan, wallet, kunci kereta and kunci rumah dalam satu bekas (termasuklah phone yang tgh pegang snap gambar ni).. yang ni semua korang kena sanitize jugak (nampak tak bnyk gila kena sanitize?? Sbb tu kalau tak perlu tak payah lah keluar ni.. tapi kalau terpaksa, kena lah berhati2 ok?)

Cleaning and Sanitize

Okay, part ni kalau ade bini mintak tolong bini sanitize or bersihkan kan barang2 yang korang beli tadi.. make sure dia pon pakai gloves kalau boleh.. again, benda ni kena ada teamwork.. kita jaga kita 😉
Pakaian korang tadi boleh masuk terus dalam baldi and rendam dengan sabun
Korang boleh lah terus mandi sambil bini korang bersihkan barang tadi (thanks Nadiatul Nadic!). Elakkan tekan suis dengan jari.. pakai lah siku ke bahu ke hidung ke.. mandi bersih2.. syampu rambut, sabun, cuci muka, semua lah takkan tu pon nak kena ajar???

And….. Tu je.. pastu dah pakai baju bersih2 boleh lah korang nak gomol2 anak korang ke bini korang ke (eh?)
In summary, benda paling penting korang kena ingat is: cuba untuk minimize kan sebanyak mungkin direct contact dgn orang lain or surface apa2 je
Last sekali abam nak pesan, semua ni just tips semata2.. takdir semua ketentuan Tuhan.. bnykkan berdoa.. doakan abam and keluarga sekali k? 😊
Take care gaisss and selamat ber-lockdown!!

 Sumber: SirapLimau ,  Khairi Safwan Othman
 Baca Juga: BELI BARANG ONLINE TAK PERLU ‘PANIC BUYING’
Pesanan Mama Siti
Mama Siti harap apa yang mama siti bagitahu ni, sedikit sebanyak dapat tolong kalian semua buat protection diri bila keluar nanti. Ingat ya, utamakan kebersihan diri. Pastikan hanya seorang sahaja yang keluar dari rumah iaitu ketua keluarga.


Amalan Ibu Mengandung Untuk Mama Amalkan

Bagi sesetengah wanita yang baru mengalami kehamilan pertama, pasti ada yang tertanya-tanya apakah amalan ibu mengandung yang perlu diamalkan. Bukan je bagi mereka yang pertama kali mengandung, malah juga Mama Siti pasti, ada mama yang sudah hamil buat kali kedua atau ketiga masih tertanya-tanya. Betul tak?
Jadi, Mama Siti nak share dengan semua bakal mama ni tentang amalan ibu mengandung yang patut diamalkan sepanjang tempoh kehamilan. Semasa dalam tempoh kehamilan, banyak perkara yang mama boleh lakukan. Tak kisahlah dari aspek fizikal mahupun mental, malah dari sudut rohani juga. Amalan-amalan ini bukan untuk kebaikan wanita hamil je, tapi untuk bayi di dalam rahim juga.
Amalan Ibu Mengandung Yang Mama Boleh Amalkan
#1 Solat dan Berdoa
Kalau mama dah terbiasa solat lewat sikit, haa inilah masanya untuk mama solat sebaik je masuk waktu. Di samping solat lima waktu, kita juga boleh mula mengamalkan solat-solat sunat seperti solat hajat; bagi memohon agar kesihatan kita dan bayi yang bakal dilahirkan. Suami juga digalakkan untuk menunaikan puasa sunat pada hari Isnin dan Khamis.
Selain itu, perbanyakkan doa dan zikir sewaktu masa lapang. Sambil-sambil menonton tv atau mengemas rumah, lazimilah memuji kebesaran Allah SWT. Banyak zikir yang boleh kita lazimi, pilihlah yang berkenan di hati. Tambahan juga selalulah beristighfar dan bertaubat kepada-Nya.

#2 Komunikasi dengan Bayi dalam Kandungan
Perasan tak sejak hamil mesti kita ada cakap-cakap dengan perut kita kan? Ha kali ini, jom kita praktikkan dengan lebih kerap. Langkah ini dapat mengeratkan lagi hubungan mama dengan bayi dalam rahim. Kajian mengatakan ‘communication is the key’, jadi selalulah berbual dengan bayi dalam kandungan. Ucapkan kata-kata yang baik dan positif kerana secara tak langsung si comel akan terkesan dengan ucapan tersebut. Bukan mama je, papa pun kena selalu berbual dengan anak tau!
Selain berbual topik harian, mama papa boleh bacakan kisah-kisah nabi kepada anak dalam kandungan. Walaupun mereka masih dalam kandungan, namun mereka boleh mendengar dengan baik.
#3 Senaman Ringan
Bagi memudahkan proses bersalin, mama boleh amalkan senaman ringan seperti buat kerja-kerja rumah. Namun harus diingatkan jangan terlalu aktif melakukan kerja rumah, risau juga jika ianya akan memberi kesan kepada kandungan kita.
Selain itu, kita juga boleh mengamalkan senaman khusus bagi wanita hamil yang boleh kita rujuk di Youtube atau Miss Google. Tapi pastikan senaman itu dirujuk dengan pakar kesihatan terlebih dahulu, kita tak nak perkara yang tak diingini berlaku.
Untuk pengetahuan, mama juga boleh ‘swimming’ ketika mengandung. Bukan sahaja baik untuk hati dan melegakan sakit belakang, berenang juga dapat menyokong sendi-sendi kerana ianya satu aktiviti ringan dan tak mendatangkan mudarat. Ia juga boleh memudahkan kita untuk bersalin tau!

#4 Kesihatan Mental
Dalam tempoh kehamilan, ibu mengandung seringkali dikaitkan dengan emosi yang kurang stabil dan tak menentu. Yelah, hormon tengah berubah begitu juga dengan bentuk badan, memang emosi pun terganggulah kan? Ini semua normal. Tapi kita jangan ambil mudah, pastikan keadaan emosi sentiasa tenang dan elakkan stres serta perasaan yang berbaur dendam serta mazmumah. Hal ini bukan je memberi kesan kepada kita malah juga membawa aura negatif kepada bayi dalam kandungan. Kan tak elok tu.
#5 Eratkan Hubungan Suami Isteri
Kesefahaman antara suami dan isteri dalam rumahtangga itu perlu. Papa hendaklah lebih memahami mama ketika mama tengah berbadan dua ni. Elakkan perkara yang boleh membuatkan mama runsing dan sedih kerana emosi mereka mudah terusik. Sebagai bakal papa mama kepada si manja, kita hendaklah sama-sama berdoa kepada Allah SWT dan beramal soleh agar dikurniakan zuriat yang baik dan sihat. Selain itu, suami isteri boleh menghadiri majlis-majlis ilmu bersama-sama.
Saling menjaga adab dan emosi terhadap satu sama lain juga antara perkara yang perlu dititikberatkan. Ia dilihat remeh namun kadangkala hal ini lah yang boleh menggugat hubungan suami isteri apatah lagi saat mama sedang hamil di mana dia sangat ‘fragile’.

#6 Makan Makanan Yang Sihat
Amalkan pemakanan yang seimbang, bukan je dalam tempoh kehamilan malah juga selepas bersalin. Sewaktu menjalani tempoh berpantang, pastikan mama semua ambil tahu tentang jenis makanan yang boleh dan tak boleh dimakan. Dapatkan nasihat mak-mak kita atau mereka yang lebih berpengalaman kerana lain orang lain caranya.
Sewaktu hamil, mama jangan pula mengidam makanan yang bukan-bukan. Sebab itulah kita perlu banyak beristighfar dan berzikir memuji yang Esa agar kita tak terganggu oleh hasutan syaitan yang membuatkan kita mengidam perkara yang pelik dan diluar jangkaan.
Tambahan lagi, mama juga kena elakkan diri daripada makan makanan yang diragui status halalnya, apatah lagi makanan yang haram. Macam kita sudah tahu, makanan akan menjadi darah daging kita, jadi pastikan kita makan makanan yang baik dan halal sahaja.
#7 Tambah Ilmu tentang Petua Bersalin
Penuhi masa terluang dengan membaca tentang petua bersalin dengan mudah. Membaca buku, artikel dan sumber-sumber yang berkaitan proses bersalin dapat menambah ilmu dan menyiapkan diri kita juga sebenarnya.
Tak kiralah buku yang berbentuk fizikal mahupun e-books, selagi ia adalah sumber yang boleh dipercayai maka ambillah input-input yang berguna untuk kegunaan masa depan.
Selain membaca buku yang berkaitan kehamilan dan bersalin, mama juga boleh membaca buku-buku ilmiah seperti sirah para Nabi dan Anbiyaa’ serta hadith-hadith bagi menambah ilmu rohani di dada.

Surah – Surah Amalan Ibu Mengandung
Surah pilihan dan kebaikan surah tersebut kepada ibu mengandung :
Al Fatihah – Untuk menerangkan hati dan menguatkan daya ingatanLuqman – Bagi memperoleh anak yang cerdik akal dan jiwa Yusuf – Berfungsi untuk melahirkan anak yang cantik rupa dan akhlaknyaAt-taubah – Untuk membersihkan jiwa dan dijauhkan dari perkara maksiatAyatul Kursi – Meminta perlindungan
Semoga bermanfaat!
Sumber: Safiah
BACA LAGI AIR BARLI MILK BOOSTER SEMULAJADI UNTUK IBU MENGANDUNG  & PERLUKAH MAMA RISAU PENDARAHAN KETIKA HAMIL
Pesan Mama Siti
Tidak kiralah sesibuk mana pun kita, jangan kita abaikan kesihatan kita dan bayi dalam kandungan. Ambil satu masa yang mana kita boleh luangkan dengan bayi dan suami.  Disamping sibuk mengejar kerjaya dan impian, hubungan kekeluargaan tidak boleh diketepikan. Saling menyokong dan memahami antara satu sama lain adalah kunci kepada kebahagiaan sesebuah keluarga. Bersama amalkan amalan-amalan yang dituntut dalam Islam.


Minum Air Halia Rahsia Kekal Cantik!

Minum air halia adalah salah satu rahsia untuk kekal cantik. Bagi seorang wanita, kecantikan dan kesihatan mestilah sentiasa dijaga dari hujung rambut hingga ke hujung kaki. Sebab itu, ada pelbagai jenis tips kecantikan dan kesihatan yang kita dengar dari orang-orang lama dan tak lupa juga di internet. Kaum lelaki juga tak ketinggalan dalam mengikuti tips ini untuk menjaga kesihatan tubuh badan.
Jom kita ikuti perkongsian dari seorang pengguna laman Twitter, Jiun Er, tentang amalan baik yang telah dia amalkan sejak turun temurun daripada neneknya. Antara bahan utama yang digunakan untuk kekal cantik adalah halia.
MINUM AIR HALIA JE
Seperti yang kita tahu, halia mempunyai 1001 khasiat yang bagus untuk tubuh badan. Halia juga selalu digunakan oleh kita dalam masakan kerana ia mempunyai rasa pedas sikit dan mampu memberi aroma yang wangi ketika memasak.

Khasiat Halia Untuk Wanita

#1 Dapat menghapuskan sel kanser
Berdasarkan dari sebuah kajian, halia mampu untuk menghapuskan dan memberhentikan sel kanser daripada merebak terutamanya kanser ovari.
 #2 Mampu menaikkan seri wajah
Halia juga mampu memulihkan kesihatan dalaman dan juga membuatkan wajah serta tubuh rasa lebih segar.

#3 Boleh turunkan berat badan
Halia juga boleh menurunkan berat badan dan melancarkan sistem metabolisma kita.
#4 Boleh hilangkan bau badan
Ia juga boleh menghilangkan bau badan dan ini khas buat mereka yang kuat berpeluh dan mempunyai bau badan.

#5 Redakan senggugut
Bagi kaum wanita, halia mampu meredakan senggugut dan masalah pencernaan. Wanita yang tengah period pain wajib meminumnya dan hanya dibenarkan minum minuman halia panas atau suam.
#6 Buang angin dalam badan
Halia juga mampu untuk membuang angin di dalam badan.
#7 Anti penuaan
Untuk pengetahuan mama, halia juga merupakan salah satu bahan anti penuaan tau!

#8 Ransang pengeluaran susu ibu
Bagi ibu yang sedang menyusukan anak, halia dianggap sebagai galactagogue yg merangsang pemgeluaran susu ibu.
#9 Aromanya mampu kurangkan tekanan emosi
Dengan aroma halia, ianya mampu mengurangkan tekanan emosi dan boleh menenangkan minda kita.

Jadi tak hairanlah kenapa masih ada yang amalkan minuman ini walaupun mungkin pada sesetengah orang yang tak sukakan rasanya. Tapi khasiat halia ni yang baik untuk badan dan sebab itu kita boleh amalkan untuk mencapai kesihatan yang baik. Selain digunakan dalam masakan, halia juga boleh digunakan untuk membuat manisan. Halia boleh didapatkan di pasar dan dijual dengan harga yang sangat murah. Tips ini sangat mudah dan sesuai untuk diamalkan.
Selamat mencuba!
Sumber: Jiun Er
Baca juga: Amalan Pemakanan Semasa Berpantang Sejak Zaman Nenek Moyang
Pesan Mama Siti
Banyak sebenarnya khasiat halia ni. Selain dari halia, kita boleh gunakan kunyit, pegaga, serai dan lain lagi. Di mana semua ini, ada juga khasiatnya yang tersendiri dan sebab itu orang tua kata tak rugi kalau berbudi pada tanah.


Ramadan & Raya: Resepi Khas Daripada Mama

“Hmm, berapa sudu gula nak masukkan ni?”
“Berapa lama nak kena masak ni?”
“Eh, betul ke cara potong ni?”
Ya, soalan-soalan di atas sangat ‘familiar’ dan merupakan soalan kegemaran mereka yang baru belajar memasak untuk mengelakkan rumah daripada terbakar (dek kecuaian sendiri) – termasuklah saya. Saya juga ada satu pengakuan: seperti seekor burung kakak tua, saya sering menanyakan soalan-soalan di atas kepada Mama saya SETIAP hari! Haa nampak tak bagaimana ‘lost’ dan kelirunya saya setiap kali berada di dapur. Dan Mama merupakan tukang masak terhebat yang saya pernah tahu. Mama tak pernah mengikuti sebarang kelas masakan untuk belajar memasak; dia merupakan seorang yang semula jadi dan handal di dapur – sudah semestinya dengan sedikit bantuan daripada nenek!

Tidak lama lagi kita akan menyambut Ramadan, dan kemudian Raya. Sejak kebelakangan ini, saya sering teringatkan masakan Mama. Eh, Hari Ibu pun dalam tempoh masa yang sama bukan? Okay, ‘it’s official’: Saya sangat rindukan Mama! Dan bila difikirkan semula, musim perayaan ini akan membuatkan saya dan anda semua mengenang kembali memori indah sewaktu berada di dapur bersama Mama.
Teringat lagi sewaktu membesar, bangun pagi je dah bau masakan Mama dan senduk, kuali dan pisau yang Mama gunakan semasa memasak. Ya, dapur keluarga saya sangat meriah setiap hari, tapi itulah yang menggembirakan hati saya. Kekecohan di dapur sewaktu hari-hari biasa menjadi dua kali ganda lebih meriah ketika musim Ramadan dan Raya. Jadi sebab itu lah saya sentiasa memikirkan masakan Mama! Rindu Mama…
Sambil berkain batik, Mama kelihatan sangat comel di dapur dengan rambut kerintingnya rapi disisirkan ke dalam anak tudung, sambil bernyanyi lagu Raya yang berkumandang di radio. Dan Mama tak pernah tahu akan hal ini, tetapi ada masa saya akan bangun Sahur lebih awal hanya untuk lihat Mama masak dan eh…Mama menyanyi juga pagi-pagi! Shh, ini antara kita je tau!
Bagi saya dan keluarga, Ramadan dan Raya merupakan satu musim perayaan yang lebih daripada sekadar pelbagai juadah makanan; ia merupakan saat dimana ikatan silaturrahim antara saya dan Mama menjadi lebih erat dan bermakna.

Ia bermula ketika Mama ‘mengubah’ minatnya kepada masakan menjadi satu misi untuk mengajar saya beberapa tips dan rahsia untuk membuatkan masakan menjadi lebih lazat. Sejujurnya, perasan ketika itu seperti melangkah ke medan peperangan setiap kali masuk ke dapur, dan Mama-lah yang mengetuai ‘peperangan’ tersebut. Falsafah Mama: ‘tempat peperangan’ ini bukanlah satu permainan yang mementingkan sukatan, tetapi strategi. Ya, dramatik bukan, tapi itulah yang berlaku. Mama sangat jarang menyukat bahan-bahan yang digunakan, tetapi entah bagaimana, Mama selalu mendapatkan sukatan yang tepat dan resepi yang sihat dan lazat! Macam ahli sihir pulak Mama ni.
Apa yang bestnya, lebih banyak saya masak, Mama nampak lagi gembira dan sukakan keadaan tersebut – mungkin kerana (akhirnya) Mama mempunyai teman memasak di dapur. Masih segar di ingatan bagaimana Mama akan selalu berada di sebelah. Sambil saya masak, Mama akan beri tips dan tunjuk ajar untuk memastikan saya menggunakan bahan-bahan yang betul. Tertekan? Tipulah kalau tak, tapi itulah yang berlaku apabila kita sedang belajar dengan yang terbaik. Dan akhirnya, saya sudah terbiasa dan tahu kesemua resepinya setelah bertahun-tahun memerhatikan Mama masak (dan merasai makanannya).
“Maksudnya, kakak dah bersedia,”   ujar Mama sambil tersenyum.
Sekarang, semua ajaran dan nasihat Mama menjadi pengaruh kepada masakan buat keluarga kecil saya sendiri, terutamanya sewaktu musim Ramadan dan Raya. Hal ini kerana musim perayaan ni, suami dan anak-anak tiba-tiba berubah menjadi ‘monster’ yang sentiasa kelaparan. Tetapi saya tak salahkan mereka. Suami dan anak-anak SANGAT sukakan Tepung Pelita dan Roti Jala yang saya masak – sebutir lebihan pun tak ada di atas pinggan! Terima kasih Mama kerana ajarkan resepi turun-temurun kepada saya dan buat nenek kerana menyampaikan resepi ini kepada Mama!

Percayalah, anda juga boleh menyediakan juadah ringan ini dalam masa yang singkat sahaja. Salah satu bahan paling penting yang digunakan adalah santan kelapa.
“Anakku sayang, rahsianya adalah memilih santan kelapa yang betul. Cubalah Santan Kelapa M&S dan lepastu baru kakak tau kenapa,”  kata Mama yang sering ingatkan saya.
 Santan Kelapa M&S Meningkatkan Rasa & Aroma Masakan Anda

Di sepanjang pengalaman saya memasak, saya mendapati Santan Kelapa M&S merupakan santan yang unik dan berlainan daripada santan kelapa yang lain. Kenapa?  Santan Kelapa M&S mempunyai ciri-ciri santan kelapa segar seperti baru diperah dari isi kelapa parut (orang utagha panggil kukoq nyoq), dan aroma serta bau wangiannya yang sangat segar. Ianya tidak pekat seperti susu sejat dan ia membuatkan rasa masakan menjadi luar biasa.  Santan Kelapa M&S tidak mengandungi perasa tiruan, pewarna, dan bahan pengawet tiruan. Bagus bukan? Malah, ia juga bebas-kolesterol – satu perkara yang sangat bermanfaat buat ibu-ibu seperti saya!
Eh, ada lagi… Santan Kelapa M&S juga sangat mudah digunakan dan disimpan. Untuk ibu-ibu yang beragama Islam, jangan risau kerana  Santan Kelapa M&S bersih, ‘hygienic’, dan disahkan Halal oleh Jakim.
Jadi sekarang anda tahu bukan kenapa saya sangat sukakan dan nantikan Ramadan dan Raya? Ya, termasuklah ahli keluarga saya, ‘monsters’ yang sentiasa kelaparan. Ucapan terima kasih sahaja buat Mama tak akan pernah cukup; malah, lebih daripada itu. Sekiranya saya harus memilih satu imej untuk menggambarkan bagaimana Mama saya sangat bermakna buat saya, ia semestinya apabila kita sering membayangkan watak superhero kegemaran kita sedang masak makanan kegemaran kita sebelum ‘dia’ terbang menyelamatkan dunia. Bunyi macam saya melebih-lebih bukan, tapi itulah hakikatnya. Saya belajar memasak daripada wanita hebat ini, Mama saya – dialah superhero saya di dunia yang nyata dan sudah semestinya dia berhak untuk mendapatkan penghargaan yang tertinggi. Kakak sayang Mama!
Menangi Barangan Elektrik Bernilai RM10,000!
Ayuh kongsikan resepi rahsia turun-temurun anda yang tersendiri sekarang! Dengan menyertai peraduan ‘Masakan Makku Sayang’, anda berpeluang untuk memenangi barangan elektrik bernilai sehingga RM10,000!

Untuk maklumat lanjut, layari Facebook dan Instagram rasmi  Santan Kelapa M&S. Hanya ikuti langkah-langkah yang disediakan dan kongsikan resepi Raya kegemaran anda yang diwarisi atau dimasak oleh Mama anda bersama dengan kisah disebalik resepi tersebut. Peraduan ini akan bermula daripada 27 April hingga 20 Mei 2020.
Untuk mendapatkan inspirasi masakan, jangan lupa untuk ‘subscribe’ YouTube Santan Kelapa M&S yang dipenuhi dengan pelbagai resepi yang luar biasa untuk memeriahkan perayaan Ramadan dan Raya yang akan datang.
Artikel ini diolah daripada versi Bahasa Inggeris di Motherhood.com.my.


Kek Milo Kukus Guna 3 Bahan Je!

Kek milo kukus guna 3 bahan je? Wah boleh cuba ni! Almaklumlah makin lama duduk rumah dalam tempoh Perintah Kawalan Pergerakan ini, makin ramai yang tunjukkan skill dan bakat di dapur.
Bukan je dari segi mencuba resepi masakan baru, ada juga yang aktif membakar kek dan cookies malah menu-menu lain juga.
Kita selalu mengeluh PKP ni buatkan rutin kita terbatas tapi bila tengok dari sudut positif ada juga bagusnya PKP ni. Ada benda yang kita jarang buat atau tak pernah buat tapi kita buat sewaktu PKP ni. Dari tak pandai memasak atau buat kek tiba-tiba jadi pandai. Betul tak?
Khas buat mama yang tak mempunyai oven seperti Mama Siti, resepi ini adalah pilihan tepat untuk mama! Ditambah pula dengan cara nak membuatnya senang dan bahan yang mudah didapati, pasti buatkan mama lagi teringin dan tertarik untuk cuba kan?
Jom kita ikuti resepi yang dikongsikan oleh puan Hafiza Samijan yang sangat simple dan hanya memakan masa kurang dari sejam!
Resepi Kek Milo
Bahan-bahan (untuk bekas sederhana besar)
2 Cawan Milo (atau ikut citarasa)2 Sudu susu Pekat4 Biji telur

Cara Penyediaan
Masukkan semua bahan di dalam mesin pengisar. Mesin bagi mix semua. Mesin lama sikit. Bagi kembang. Kisarkan bahan campuran bahan tersebut tanpa air, kerana putih telur sudah cukup untuk mencampurkan adunan ituKemudian setelah sebati, masukkan adunan ke dalam bekasPanaskan pengukus dan kukuskan adunan selama 30 minit.Kek Milo Kukus is done!Sejukkan dan kemudian boleh dipotong kecil untuk dihidangkan

Menurut Hafiza Samijan, ini adalah percubaannya yang pertama dalam menghasilkan kek milo kukus ini. Katanya, rasa seakan kuih Kole Minyak. Ditambahnya lagi, jika disejukkan di dalam peti sejuk dulu baru dihidangkan, rasanya lebih enak, seperti kek coklat.

Dia hanya menggunakan bahan yang ada di dapur je. Beliau berkata, resepi asal memerlukan esen vanilla dan tepung namun kerana dia tak mempunyai bahan tersebut, dia menggunakan apa yang ada je.
Mudahkan? Hanya dengan 3 bahan untuk buat Kek Milo Kukus ni. Selamat mencuba!
Sumber: Hafiza Samijan
BACA LAGI RESEPI BAYI 7 BULAN KE ATAS UNTUK MAMA CUBA!
Pesan Mama Siti
Dalam keseronokan kita meluangkan masa bersama keluarga, mencuba pelbagai resepi baru, janganlah kita lupa kepada mereka yang kurang bernasib baik. Mama Siti difahamkan situasi PKP ini berbeza bagi setiap keluarga. Ada yang senang dan gembira, namun ada keluarga yang tidak mampu memberi sesuap nasi kepada ahli keluarganya kerana tidak boleh keluar bekerja. Semoga kita sama-sama bersyukur dan saling membantu antara satu sama lain.